Ko je ovde suveren? - CEPRIS\nYou are here: Home / Lični stavovi / Ko je ovde suveren?\nKo je ovde suveren?\nVladavina prava podrazumeva poštovanje izvesnih, poznatih i opštih pravnih pravila od strane svih u jednoj političkoj zajednici. U nizu prelomnih političkih dešavanja u zapadnom svetu, na osnovu ideja koje sežu do antike, prevladalo je uverenje da je u okolnostima postojanja jedne organizacije koja raspolaže monopolom fizičke prinude – države – za svakoga pojedinačno bolje da njegovim životom u društvu upravljaju bezlična pravila, nego da istim tim životom upravlja bilo koji pojedinac ili grupa pojedinaca u čijim je rukama politička moć.\nMaj 8, 2020 Bojan Spaić\nU drugom nizu prelomnih političkih dešavanja, prevladalo je uverenje da život u državi treba urediti tako da pojedinci ili grupe pojedinaca koji su na čelu države takođe budu potčinjeni pravnim pravilima, umesto da po svojoj volji i nahođenju upravljaju tuđim životima koristeći fizičku prinudu koja državi stoji na raspolaganju. Sva ta dešavanja, koje se neću ni truditi da pobrojim, ishodovala su time da danas pravna pravila garantuju ličnu slobodu jer omogućavaju usklađivanje slobode jednog lica i slobode svih ostalih u društvu. Ključni element garantovanja lične slobode koji se postiže vladavinom prava jeste zabrana pravno neosnovane upotrebe bilo koje društvene moći. Zato je život u savremenim ustavnim demokratijama nezamisliv bez ograničenja državne moći koja se pravnim pravilima ustanovljavaju.\nPostoje ipak određene društvene situacije koje su po svom karakteru takve da je njihovo rešavanje u najboljem slučaju otežano, a u najgorem slučaju nemoguće, u uslovima strogog poštovanja vrednosti vladavine prava. Kada je opstanak društvene zajednice u pitanju, deluje neophodno da se privremeno odstupi od ličnih prava i sloboda garantovanih najvišim pravnim aktima, kako bi se opasnost po zajednicu uklonila. Prerogativ delovanja izvan okvira koji su pravom postavljeni pripada državnoj vlasti, za koju smatramo da je najpozvanija da ukloni opasnost koja preti zajednici. Zakonodavna vlast, sa naizgled beskrajnom deliberacijom i strančarenjem u vezi sa svim, često i trivijalnim, pitanjima, i sudska vlast sa strogim poštovanjem slova zakona i pravila postupka, konstrukciono su nepodobne da otklone stanje opasnosti. Zbog toga se u tradiciji mišljenja koja baštini vrednost vladavine prava o vanrednom stanju misli u kategorijama ovlašćenja izvršne vlasti da preduzme mere koje su neophodne da bi se obezbedio opstanak zajednice nauštrb vrednosti vladavine prava.\nS obzirom na činjenicu da se u vanrednom stanju predstavnicima izvršne vlasti poveravaju značajna ovlašćenja koja im redovno ne pripadaju, nije neophodno poznavanje istorije ili pasionirano gledanje Star Wars filmova, da bi se naslutilo zašto su vanredna stanja opasna po zajednicu, bar onoliko koliko su neophodna. Tendencija zloupotrebe dovela je do toga da većina najviših pravnih akata u savremenim demokratija izričito i relativno detaljno reguliše (I) postupak proglašenja vanrednog stanja, (II) mere koje se u toku vanrednog stanja mogu doneti i (III) vremensko trajanje vanrednog stanja. Ustav Republike Srbije se svrstava u ustave u koje su integrisane istorijske i teorijske pouke o opasnosti, te su njegovo proglašenje, odvijanje i trajanje regulisani izričito i relativno detaljno.\nUstav Republike Srbije iz 2006. godine pravila koja regulišu vanredno stanje smešta u deo naslovljen Ustavnost i zakonitost. Položaj pravila o vanrednom stanju u okviru sistematike Ustava nagoveštava naum ustavotvorca da se proglašenje vanrednog stanja, njegovo trajanje i mere koje se tokom vanrednog stanja donose zadrže u pravnim okvirima. U prilog postojanja tog nauma govori i ustavno određenje primarnog nosioca prava na proglašenje vanrednog stanja i donošenja mera u toku vanrednog stanja. Prvi stav člana 200 kaže: “Kada javna opasnost ugrožava opstanak države ili građana, Narodna skupština proglašava vanredno stanje”. Izuzetno od člana 200, stava 1, u stavu 5 istog člana propisuje se sledeće “Kad Narodna skupština nije u mogućnosti da se sastane, odluku o proglašenju vanrednog stanja donose zajedno predsednik Republike, predsednik Narodne skupštine i predsednik Vlade, pod istim uslovima kao i Narodna skupština”.\nU Srbiji je vanredno stanje proglašeno 15. marta odlukom (Službeni glasnik 29/2020-3) predsednika republike Aleksandra Vučića, predsednice Narodne skupštine Maje Gojković i predsednice Vlade Ane Brnabić. Šta je dovelo do nemogućnosti skupštine da se sastane i da donese odluku o proglašenju vanrednog stanja? Zvanični razlog koji se od strane predstavnika zakonodavne i izvršne vlasti navodi u prilog tome da skupština nije bila u mogućnosti da se sastane, jeste 1) činjenica postojanja epidemiološke situacije i 2) preporuka da se ne sazivaju i ne održavaju skupovi više od 50 ljudi.\nFaktička nemogućnost sastajanja odnosi se na okolnosti u kojima se nalazi javno zdravlje u Srbiji. Pandemija virusa COVID-19 onemogućava predstavnike građana da se sastanu. Iz svega što smo u trenutku proglašenja vanrednog stanja znali, i iz svega što znamo sada, epidemiološka situacija je takva da se ne može tvrditi da postoji bilo kakva ozbiljnija faktička prepreka sastajanju Narodne skupštine. Pretpostavljam da bi se ta prepreka, kada bi postojala, odnosila slično ili isto i na zakonodavna tela ostalih evropskih država koje su pogođene epidemijom virusa. Čini se ipak, da je samo Narodnoj skupštini nemoguće da se sastane, dok, primera radi, britanski, portugalski, italijanski , španski parlament redovno zasedaju i izjašnjavaju se o merama izvršne vlasti za suzbijanje pandemije.\nDrugi osnov za zaobilaženje skupštine prilikom uvođenja vanrednog stanja još je slabiji. Oni koji su pomnije pratili pravni razvoj situacije pre proglašenja vanrednog stanja, sećaju se da je 12. marta 2020. godine ministar zdravlja Vlade RS doneo, na osnovu Zakona o zaštiti stanovništva od zaraznih bolesti, Naredbu o zabrani okupljanja u Republici Srbiji na javnim mestima u zatvorenom prostoru (Službeni glasnik RS, br. 25/2025). Tom naredbom ministra zabranjena su sva okupljanja više od 100 ljudi u zatvorenim prostorima. Do trenutka proglašenja vanrednog stanja ministar zdravlja će doneti još jednu naredbu kojom se smanjuje broj ljudi koji se mogu okupiti na zatvorenom prostoru sa 100 na 50. Preporuke i naredbe ne predstavljaju faktičku prepreku za sastajanje skupštine, pa je jedino moguće tumačenje izjava zvaničnika to da mogu postojati i pravne prepreke za sastajanje skupštine. Ustav republike Srbije, pak, narodnu skupštinu određuje kao najviše predstavničko telo i nosioca ustavotvorne i zakonodavne vlasti (član 98), pri čemu se suverenost koja potiče od građana vrši preko slobodno izabranih predstavnika građana (član 2) – članova Narodne skupštine. Tvrdnja da bilo čija preporuka, ili da naredba jednog ministra mogu pravno onemogućiti Narodnu skupštinu da se sastane, nije mnogo različita od tvrdnje da su banke dužne da se zatvore zbog toga što bih ovog meseca rado izbegao plaćanje rate za kredit. Naviše predstavničko telo u jednoj demokratskoj zemlji može biti pravno ograničeno isključivo ustavom te zemlje ili ekvivalentnim aktom.\nAko slovo Ustava nije dovoljan argument u prilog tvrdnji da je Narodna skupština i uopšte i u ovoj konkretnoj situaciji nosilac nadležnosti za proglašenje vanrednog stanja, te da ta nadležnost samo izuzetno, u uslovima faktičke nemogućnosti, pripada predsednici Vlade, predsednici skupštine i predsedniku Republike, nije zgoreg da se podsetimo načina ka koji je Ustav iz 2006. godine izmenjen u odnosu na ustav iz 1990. godine u pogledu pravila koja regulišu vanredno stanje. Članom 83, tačkom 1, stavom 8 ranijeg Ustava, Predsedniku Srbije poverena je nadležnost da na predlog Vlade proglasi vanredno stanje i donosi akte za preduzimanje mera u vezi s vanrednim stanjem. Sve odredbe o vanrednom stanju sadržane u Ustavu iz 2006. godine, proizvod su svesnog napora ustavotvorca da se stanja državne nužde uvedu u ustavne okvire u kojima će Narodna skupština ostati nosilac suverenosti kako prilikom proglašenja tako i u toku njegovog trajanja.\nNačinom proglašenja vanrednog stanja generisan je i način donošenja mera kojima se ograničavaju ljudska prava i slobode. Usled navodne nemogućnosti sastajanja skupštine, mere donosi Vlada uz supotpis Predsednika Srbije na osnovu člana 200, stava 6 Ustava. Za razliku od prethodnih ustavnih rešenja, Ustav iz 2006. godine izričito utvrđuje koje su to mere koje Narodna skupština, tj. Vlada uz supotpis predsednika, mogu usvojiti u vanrednom stanju, propisujući tri ključna ograničenja:\nPrvo ograničenje koje Ustav propisuje sadržano je u članu 200, stavu 4. Njime se Narodna skupština, tj. Vlada ovlašćuju da propišu mere kojima se odstupa od ostalih ustavom zajemčenih ljudskih i manjinskih prava. Ni Skupštini, ni Vladi uz supotpis predsednika, Ustavom nije omogućeno da propisuju mere kojima se odstupa od bilo kog drugog dela Ustava. Ustavna pravila o građanskoj suverenosti, vladavini prava, podeli vlasti, nezavisnosti sudske vlasti i potčinjenosti vlasti Ustavu i zakonu, pokrajinskoj autonomiji i lokalnoj samoupravi ne mogu biti predmet ograničenja. Ograničenjima u toku vanrednog stanja ne podležu ni pravila koja regulišu ekonomsko uređenje i javne finansije (članovi 82 – 99), pravila kojima se ustanovljavaju nadležnosti Republike Srbije (član 97), pravila kojima se uređuje vlast (članovi 98-165), pravila koja se tiču Ustavnog suda (članovi 166-175), pravila o teritorijalnom uređenju (176-193) kao ni pravila koja regulišu ustavnost i zakonitost (194-202) i promenu ustava (203-205). Ukratko, u svim stvarima koje se ne tiču privremenog i proporcionalnog ograničenja ljudskih prava, Vlada je dužna da deluje u ustavno i zakonski propisanim okvirima. Hiperprodukcija uredbi koja je očekivana u vanrednom stanju, kojima Vlada izlazi iz okvira svojih ustavnih i zakonskih nadležnosti, pod univerzalnim izgovorom supotpisa predsednika u jednom trenutku će morati da prođe ozbiljnu trijažu.\nDrugo ključno ograničenje u toku vanrednog stanja tiče se izričito pobrojanih prava koja se merama Narodne skupštine ili Vlade uz supotpis predsednika ne mogu ograničiti ni za vreme vanrednog stanja. U članu 202 stav 4 Ustav izričito zabranjuje odstupanja od pojedinih, izričito pobrojanih i Ustavom zajemčenih prava u toku vanrednog i ratnog stanja. Insistiranje pravnika da u svakoj prilici što iscrpnije popišu sva prava koja su po Ustavu nedodirljiva čak i u toku vanrednog stanja, prestaje da zamara i postaje gorući dnevnopolitički problem tek onda kada se, primera radi, Uredbom o prekršaju za kršenje naredbe ministra unutrašnjih poslova o ograničenju i zabrani kretanja lica na teritoriji republike Srbije (Službeni glasnik RS br. 29/2020) ograniči neko pravo, na primer, pravo iz stava 4 člana 34, tako što se propiše da se za isto delo može odgovarati i krivično i prekršajno uprkos ustavnoj zabrani.\nTreći mehanizam koji Ustav predviđa kao ograničenje koje se Narodnoj skupštini ili Vladi, uz supotpis predsednika, postavlja i za vreme vanrednog stanja, sadržano je već u članu 20, stavu 3. Njime se svi državni organi upućuju na obavezu prilikom bilo kog ograničenja prava “da vode računa o suštini prava koje se ograničava, važnosti svrhe ograničenja, prirodi i obimu ograničenja, odnosu ograničenja sa svrhom ograničavanja i o tome da li postoji način da se svrha ograničenja postigne manjim ograničenjem prava”. Ni ona prava koja su podložna ograničenju nije, dakle, moguće ograničavati u proizvoljnoj meri, već samo u “obimu u kojem je to neophodno” (član 202 stav 1), uz zabranu mera koje dovode do razlikovanja na osnovu “rase, pola, jezika, veroispovesti, nacionalne pripadnosti ili društvenog porekla” (član 202 stav 3). Isključimo li srazmernost iz razmatranja mera koje se uvode radi zaštite nečije bezbednosti, ništa nas ne sprečava da i u redovnim okolnostima zabranimo saobraćaj zbog broja saobraćajnih udesa, sport zbog potencijalno vandalskog ponašanja navijača, brakove zbog mogućnosti nasilja u porodici i tako u nedogled.\nSrazmernost i nedodirljivost suštine individualnih prava bile su, očekivano, prva žrtva mera preduzetih za suzbijanje epidemije. Ostavimo li po strani sve formalne nedostatke Naredbe o ograničenju i zabrani kretanja, ostaje nam teško svarljiv argument da se osobe starije od 65 godina mogu zaštiti od epidemije samo ako nikada ne izlaze iz svojih domova. Solidna ilustracija zadiranja u suštinu individualnih prava jeste i povučeni zaključak kojim Vlada potpuno centralizuje informiranje javnosti o broju obolelih, uz sankcionisanje neovlašćenog pružanja informacija, praćeno pritvaranjem novinara koji su izveštavali o uslovima u zdravstvenim ustanovama.\nU nadležnosti je Narodne skupštine, tj. predsednika RS, predsednice Narodne skupštine i predsednice Vlade da odluče o tome da li su ispunjeni uslovi za proglašenje vanrednog stanja i da li su prestali da postoje ti uslovi, te da vanredno stanje treba da prestane. Tendencija vanrednih stanja da traju značajno duže nego što je to zaista neophodno, navela je ustavotvorca da propiše i maksimalnu dužinu trajanja vanrednog stanja i time iz ruku državnih organa izuzme mogućnost njegovog beskonačnog produženja. Kada se ograničenja izvršnoj vlasti koja je preuzela proglašenje i vođenje vanrednog stanja ne pokazuju kao dovoljna da održe tu istu vlast u granicama prava, Ustav propisuje jedno, definitivno ograničenje. Kakva god epidemiološka situacija bila, vanredno stanje ne može trajati duže od 180 dana (član 200, stav 2). Sve mere koje su donete u toku vanrednog stanja, a kojima se odstupa od ljudskih i manjinskih prava, po sili Ustava će prestati da važe najkasnije 15. septembra 2020. godine pod uslovom da 14. juna budu produžene (član 200, stav 7). Ima, naravno, naznaka da ćemo se još dugo sporiti i o ovom vremenskom ograničenju s obzirom na to da se po tekstu pojedinih uredbi, njihovo važenje izričito proteže na period koji premašuje trajanje vanrednog stanja.\nKlasično liberalnо shvatanje o neophodnosti suspenzije vladavine prava u uslovima opasnosti po političku zajednicu do krajnjih logičkih konsekvenci doveo je konzervativni mislilac Karl Šmit. Ako vanredno stanje nužno podrazumeva ukidanje vladavine prava radi očuvanja života građana, subjekt koji može da proglasi vanredno stanje je, tvrdi Šmit, istovremeno i subjekt koji pravom nije ograničen. Delo Politička teologija Šmit upravo i počinje rečima: “Suveren je onaj ko odlučuje o vanrednom stanju”. Uprkos izričitom namerama ustavotvorca da državnu vlast ograniči i prilikom proglašenja vanrednog stanja i u toku njegovog trajanja, dosadašnji razvoj situacije u Srbiji pokazuje da Šmitova tvrdnja da se pravom ne može ograničiti vlast u situaciji državne nužde pokazuje razloge zbog kojih je i dalje solidan okvir za razmatranje situacija kakva je ova sa kojom smo suočeni. Teoriju ponekad iznenade situacije koje su praktično veoma očekivane. Proglašenje vanrednog stanja i mere koje se donose u toku njegovog trajanja, potvrđuju ono što svi već znamo: suverenost u Srbiji ne pripada parlamentu, niti bilo kojoj državnoj instituciji, već pripada Aleksandru Vučiću. Nakon izvesnog otklanjanja stanja nužde koje je dovelo do proglašenja vanrednog stanja, ostalim državnim institucijama i građanima ostaje da odluče da li pravno može i treba da bude tako. Dosadašnji razvoj događaja ne daje previše razloga za optimizam.\nTekst je preuzet sa mons.rs


Srbija prvi domaćin najvećeg školskog sportskog takmičenja\nMinistar omladine i sporta u Vladi Republike Srbije Vanja Udovičić otvorio je juče „Školarijadu”, najveće sportsko takmičenje za decu školskog uzrasta na globalnom nivou, koje se organizuje po prvi put.\nUdovičić, koji je prethodno učestvovao na forumu „Školski sport – platforma za zdrav način života”, istakao je da je Srbiji pripala velika čast i odgovornost da bude prvi domaćin najvećeg sportskog takmičenja za decu školskog uzrasta na svetu.\nZahvaljujem svima koji su prepoznali važnost „Školarijade” na globalnom nivou i verovali da Srbija može da odgovori svim zahtevima organizacije, ali i da postavi standarde za ubuduće, što ćemo, uveren sam, u narednim danima pokazati, rekao je ministar.\nOn je ukazao na to da naša zemlja sistemski ulaže u usavršavanje mladih, negovanje njihovih talenata i da punim kapacitetima podržava razvoj i dostupnost sporta na svim nivoima.\nDugogodišnjim zalaganjem došli smo do pozicije lidera u organizaciji međunarodnih sportskih takmičenja u regionu, na šta smo veoma ponosni, zbog čega sam uveren u to da će svi učesnici „Školarijade” iz Srbije poneti samo najlepše utiske, istakao je Udovičić.\nMinistar je mladim sportistima iz celog sveta koji učestvuju na ovom takmičenju poželeo dobrodošlicu u Srbiju, zemlju sporta i velikih šampiona.\nSport je više od takmičenja, on spaja i ujedinjuje, i zato se nadam da ćete, pored sportskih uspeha, iz Srbije poslati snažnu poruku prijateljstva – da su svi dobrodošli u našu sportsku porodicu, najbolju, najveću i najbrojniju na planeti. Želim vam svima puno sjajnog druženja, osmeha i lepih uspomena, rekao je Udovičić.


Blokiran protest Pegide u Lincu | Autonomija\nBlokiran protest Pegide u Lincu\nKao i u Beču, pre gotovo nedelju dana, i ovaj put povorka Pegide nije mogla da nastavi put\nLevičari su u nedelju po podne i u Lincu sprečili proteste pokreta „Patriotski Evropljani protiv islamizacije Evrope“ – Pegida.\nPred okupljanje Pegide, održan je protest saveza „Linc protiv desnice“, na kojem je bilo, prema policiji do 1.800 učesnika, a prema organizatorima 3.200.\nOvaj protest protekao je bez problema i povorka je prošetala od glavnog trga do Hesenplaca, gde je skup okončan.\nJedan deo učesnika ovog skupa potom je blokirao put oko 150 okupljenih na demonstracijama Pegide ispred železničke stanice.\nKao i u Beču, pre gotovo nedelju dana, i ovaj put povorka Pegide nije mogla da nastavi put, to jest samo se udaljila od mesta okupljanja stotinu metara.\nOkupljeni građani, koji su blokirali put Pegidi, uzvikuju „Nacisti napolje“ i „Dole sa Pegidom“, a učesnici Pegidinih demonstracija uzvraćaju „Mi smo narod“.\nAustrijska policija stala je između dve grupe, razdvajajući ih kako bi sprečila sukobe.\nU Beču je skup Pegide, nakon što nije bilo moguće održati protestnu šetnju centrom grada, otkazan posle sat i po, od strane policije.


M. S. - Blic\nDruštvo za zaštitu i proučavanje ptica Srbije (DZPPS) pozvalo je građane da predlože ime za jedinog mladunca orla krstaša, ptice sa nacionalnog grba.\nStolica poveo Novosađane u "proleće za Evropu": Ovde smo zbog ambicija koje Voša nosi sama po sebi /FOTO/\nFudbalski klub Vojvodina je počeo pripreme za drugi deo sezone, treningom u centru „Vujadin Boškov“.\nVojvodina počela pripreme, uskoro odluka o produžetku saradnje sa Lalatovićem /FOTO/\nFudbaleri Vojvodine počeli su pripreme za novu sezonu u centru Vujadin Boškov u Novom Sadu.\nNOVOSAĐANI OPKOLILI IVANIĆA Fanovi Voše se družili sa igračima /FOTO/\nNovosađani su u nedelju pokazali da su itekako privrženi FK „Vojvodina“, a veliki broj navijača došao je na stadion da upozna svoje miljenike i dobije potpis na novogodišnjem kalendaru.\nZagorčić veruje u Vošino čudo: Uradićemo ono što retko ko očekuje!\nFudbaleri Vojvodine u revanš meč plej-ofa kvalifikacija za Ligu Evrope, koji igraju protiv Viktorije iz Plzenja u četvrtak od 20.30, ulaze spremni i punom sastavu.\nNiš spreman za Svetsku ligu u vaterpolu\nPehar koji će pripasti ovogodišnjem osvajaču Svetske lige u vaterpolu svečano je predstavljen na otvorenom čairskom bazenu u Nišu. Miloš Simonović, gradonačelnik Niša, zahvalio se Vaterpolo savezu Srbije što je ovom gradu ponudio organizaciju ovog takmičenja.\nDivac je pravo rešenje\nSelektor srpske košarkaške reprezentacije Dušan - Duda Ivković juče je u Nišu javno podržao Vladu Divca u kandidaturi za predsednika Olimpijskog komiteta Srbije.\nRusija pada uz pomoć sa tribina\nRukometna utakmica između reprezentacija Rusije i Srbije odigraće se večeras u niškoj hali „Čair“ s početkom u 19 časova. Meč se igra u okviru kvalifikacija za Evropsko prvenstvo u Austriji 2010. godine. Nišlije nestrpljivo dočekuju Rusiju na svom parketu jer ukoliko Srbija dobije ovaj meč biće prva na tabeli.


Apple priprema treću generaciju Apple Watcha – Haber.ba\nApple je s drugom generacijom pametnog sata ispravio neke pogreške iz prvog modela, te je nedavno Tim Cook izjavio kako je njegova prodaja 50 posto veća u odnosu na prošlu godinu.\nApple Watch - Nezavisne\nDodao je i kako je Apple Watch daleko najprodavaniji i najpopularniji pametni sat na tržištu, a svoju dominaciju na ovom tržištu pokušaće povećati s novom generacijom na kojoj ova kompanija radi već neko vrijeme. Službeno, naravno, nije poznato ništa, ali mediji i “dobro informisani izvori bliski Appleu” tvrde kako Apple Watch Series 3 možemo očekivati ili krajem ove godine ili početkom 2018., piše “Dnevnik“…\nNajveća promjena na ovom modelu trebala bi biti podrška za LTE kako bi se ovaj uređaj mogao koristiti potpuno nezavisno od iPhonea, a spominje se i mogućnost novog dizajna, odnosno povećanja dimenzija zbog veće baterije koja će biti potrebna zbog LTE-a.\nNa GSM Areni kažu kako će s obzirom na pravne probleme između Applea i Qualcomma, LTE čipove isporučivati Intel, te ne isključuju mogućnost da Tim Cook već u septembru, na konferenciji na kojoj će predstaviti nove modele telefone, najavi i nadograđeni postojeći model Apple Watcha (Series 2) koji će imati podršku za LTE.\nNeke dodatne informacije o nadolazećem modelu Appleovog pametnog sata nisu poznate, a ako će novu generaciju Apple zaista predstaviti krajem godine, tokom sljedećih mjeseci (naročito nakon predstavljanja novih modela iPhonea) možemo očekivati brojne glasine oko trećeg modela pametnog sata. Što se tržišta nosivih uređaja tiče, koje uključuje pametne satove i fitness narukvice, u drugom kvartalu ovim je tržištem vladao kineski Xiaomi, na drugom mjestu nalazi se Fitbit, dok je Apple treći te je, prema informacijama Strategy Analyticsa, ova kompanija tokom ovog tromjesečnog isporučila 2,8 miliona pametnih satova.\nTeme:Apple, Apple Watch, pametni sat, treća generacija\n“Apple” pod istragom u Francuskoj zbog namjernog usporavanja “iPhonea”\nPreminula “Zlatna djevojka”, vlasnica devet svjetskih rekorda


Izvoz 15 srpskih firmi 3,2 mlrd € › Made-in-Germany.rs\nVrednost izvezene robe 15 najvećih srpskih izvoznika za 11 meseci ove godine dostigao je iznos od 3,2 milijarde eura, a tokom novembra zabeleženo je i povećanje za oko 200 miliona eura.\nKako Ministarstvo finansija navodi na svom sajtu: mfin.gov.rs, u periodu januar-novembar ove godine, vodeći srpski izvoznik i dalje je kompanija „Fijat automobili Srbija“ (FAS) sa 1,24 milijarde eura izvoza. Ovaj proizvođač automobila u novembru je zabeležio izvoz od 88,7 miliona eura. Na drugom mestu liste najvećih izvoznika nalazi se „Naftna industrija Srbije“ (NIS) sa 347,9 miliona eura, a na trećem „Tigar tajers“ iz Pirota sa 214,8 miliona eura.\nMeđu najvećim izvoznicima nalaze se i „Železara Smederevo“ sa 176,4 miliona eura izvoza u prvih 11 meseci ove godine, „Gorenje Srbija“ sa 170,4 miliona eura, „Tetrapak“ iz Beograda sa 143,3 miliona eura i „HIP Petrohemija“ iz Pančeva sa 138 miliona eura izvoza.\nZa njima su „Hemofarm“ iz Vršca sa 135,6 miliona eura, „Jura korporacija“ iz Rače sa 111,4 miliona eura, „Tarket“ iz Bačke Palanke sa 110,9 miliona, „Bol pekidžing“ (Ball) sa 91,2 miliona eura i „Impol Seval“ iz Sevojna sa 90,9 miliona eura.\nPrema podacima Uprave carina, među uspešnim izvoznicima su i fabrika čarapa „Vali“ iz Beloševca, čiji je izvoz u prvih 10 meseci ove godine bio 90,2 miliona eura, „Sirmijum stil“ iz Sremske Mitrovice sa 89,7 miliona eura i aviokompanija „Er Srbija“ (Air Serbia) sa 83,3 miliona eura izvoza.\nOd MiG na 23/12/2014 / Finansije, Trgovina / Ostavite komentar


Na Univerzitetskom kliničkom centru Maribor održano je predstavljanje projekta Persist, usmerenog na pomoć oboljelima od karcinoma ·\n2ТМ > Obrazovanje > Na Univerzitetskom kliničkom centru Maribor održano je predstavljanje projekta Persist, usmerenog na pomoć oboljelima od karcinoma\nSve što treba da znate o studentskim kreditima GEA College poziva na međunarodnu konferenciju Connect 2020 – Adria Business Conference\nNa Univerzitetskom kliničkom centru Maribor održano je predstavljanje projekta Persist, usmerenog na pomoć oboljelima od karcinoma\nU utorak, 4. februara 2020, na Univerzitetskom kliničkom centru Maribor održana je konferencija za medije na kojoj je predstavljen međunarodni projekat razvoja „pametnih“ rešenja za pomoć oboljelima od raka, Persist. Inicijator učešća u projektu sa slovenačkee strane i tehnički partner projekta je Fakultet elektrotehnike, računarstva i informatike Univerziteta u Mariboru.\nNavedeni projekat sprovodiće se od januara 2020. do februara 2023. u Mariboru. Glavni cilj projekta je pružiti visokokvalitetnu dugoročnu brigu, medicinsku i nemedicinsku negu oboljelima od karcinoma. Pravilna briga omogućiće im održavanje produktivnosti, pružiće im najviši mogući životni standard i socijalnu uključenost.\nU Evropi se godišnje registruje preko 3 miliona novih slučajeva raka. Lečenje raka dugo je bilo jedini i glavni fokus istraživanja. Međutim, važno je usmeriti napore i na pomoć dugoročno obolelima – onima koji su pretrpeli bolest i traže dugotrajnu rehabilitaciju.\nProjekt će razviti inovativni koncept zasnovan na obradi podataka velikih razmera i upotrebi veštačke inteligencije za praćenje i podršku pacijentima nakon lečenja raka pomoću pametnih rešenja. Cilj inovacije je poboljšati kvalitet života pacijenata nakon perioda lečenja i stvoriti platformu za podršku lekarima u dijagnostici i donošenju odluka u svakodnevnoj praksi, što će pomoći optimizaciji odluka i rezultata terapije.\nProjekt je 100% finansiran od strane Evropske unije u sklopu programa Horizon 2020. Budžet projekta iznosi više od 5 miliona evra. Projekt će se sprovoditi u saradnji sa partnerima koji čine konzorcijum od 13 učesnika iz 10 zemalja: Slovenije, Španije, Italije, Austrije, Bugarske, Latvije, Švajcarske, Portugala, Belgije i Turske.


Biković premijerno prikazao "Hotel Beograd" na Kustendorfu Prolog\nBiković je u uvodnoj reči kazao da je srećan što se "Sluga" trenutno nalazi na drugom mestu gledanosti u Rusiji.\nOn je istakao da ova priča nije samo tu da bi nasmejala i zabavila već kako bi promovisala Srbiju na ruskom i svetskom tržištu.\nNjegov kolega Miodrag Radonjić istakao je će se u filmu osećati sjajna saradnja sa ruskom ekipom.\nU prvim kadrovima se moglo videti da je film sniman na više lokacija u Beogradu, a Stari dvor je jedna od njih i "tumači" glavnu ulogu - "Hotel Beograd".\nBiković je gazda hotela kome u goste stiže bivša devojka iz prethodnih serija koju tumači ruska glumica Dijana Požarska. On će je provesti kroz Beograd i pokazati joj njegov rodni grad.


Foto: TikTok/pikanab / screenshot\nAutorka snimka trebalo je da uđe u svoj automobil kada je spazila devojku koja na drugoj strani ulice razgovara sa muškarcem, kojeg je nazvala "jezivim" i odmah joj se učinilo da je uplašena, piše "Miror".\nOdlučila je da joj priđe i proveri o čemu se radi.\n"U redu, inače ne snimam ovakve video snimke, ali vidim devojku prekoputa kako razgovara sa muškarcem i mislim da joj je neprijatno. Zaista je već i kasno", rekla je u kameru.\nZatim je okrenula telefon i pokazala muškarca obučenog u crno sa crnom maskom kako priča sa nepoznatom devojkom.\n"Ja sam iz Njujorka, devojke podržavaju devojke! Idem da je pokupim", izjavila je trčeći u pomoć.\nZatim se približila paru i praveći se da poznaje nesrećnu devojku, rekla joj je da je čeka u automobilu. Zatim je pitala ko je taj čovek i šta želi.\n"Samo sam hteo da je pitam... da li su joj nožni prsti dugi", zamucao je muškarac.\nUznemirena Tiktokerka okreće se devojci i vodi je sa sobom prema automobilu, nudeći joj prevoz do kuće, kako bi bila sigurna da je bezbedna.\n"Ovo je ponašanje koje želimo da vidimo", komentarisao je neko, pohvale su se samo nizale, a neki su podelili i svoja slična iskustva.\nNedavno je još jedan Tiktoker primetio sličnu situaciju i odlučio da pomogne devojci u nevolji, čime je dao primer koji je, očigledno, i ova devojka sledila.


Master studije Ekonomije - Organizaciono ponašanje 1 - Pojedinac u organizaciji - FEFA Fakultet\nOrganizaciono ponašanje 1 - Pojedinac u organizaciji\nSvaki menadžer preuzima ulogu upravljanja ljudima polazeći od sopstvenog skupa implicitnih uverenja o ljudskoj prirodi. Ova uverenja zasnovana su na ličnom iskustvu i iskustvu iz neposrednog okruženja, i zato su često manjkava i neusklađena sa realnošću. Ovaj kurs pomaže polaznicima da razumevanje ponašanja ljudi u organizaciji baziraju na temeljnim naučnim saznanjima. To će im omogućiti da sa više samopouzdanja preuzmu ulogu vođenja ljudi i u njoj budu uspešniji.\nKurs obrađuje sledeće teme: stavovi koji su od značaja za rad u organizaciji (zadovoljstvo poslom, posvećenost i zalaganje), emocije i emocionalna inteligencija, individualne razlike u domenu ličnosti, vrednosti, percepcija i donošenje odluka, komunikacija i motivacija.\nSve ove teme obrađuju se na način koji u fokus stavlja njihovu primenu u organizacionom okruženju, u procesima kao što su procena rada zaposlenih, njihovo motivisanje i nagrađivanje, sprovođenje promena, rad sa klijentima, donošenje odluke o odabiru zaposlenih (bilo u smislu zapošljavanja ili raspoređivanja na projekte), razumevanje i upravljanje problematičnim ponašanjima, i slično.\nCIPD Research Report, Our Minds at Work: Developing the behavioural science of HR


NUNS :: Vesti :: Treći sastanak vlasti i opozicije u ponedeljak na temu medija; UNS: Ne prihvatamo poziv\nNaslovna | Info | Vesti | Treći sastanak vlasti i opozicije u ponedeljak na temu medija; UNS: Ne prihvatamo poziv\nTreći sastanak vlasti i opozicije u ponedeljak na temu medija; UNS: Ne prihvatamo poziv\nNovi sastanak predstavnika vlasti i opozicije na Fakultetu političkih nauka biće održan u ponedeljak, kaže za Insajder Milan Antonijević, izvršni direktor Fondacije za otvoreno društvo, koja je i organizator tog skupa. Antonijević navodi da će prvi deo sastanka biti otvoren za javnost, a da će nakon njegovog završetka biti održana konferencija za novinare. Tema trećeg po redu skupa vlasti i opozicije je rad medija tokom izbornog ciklusa.\n„Odlučili smo da prvi deo sastanka bude otvoren za javnost. Tačnije, na njemu će biti prisutne kamere, a novinari će moći iz susedne slušaonice da prate direktan prenos. Drugi deo sastanka biće zatvorenog tipa, a kad bude završen biće održana konferencija za novinare”, kaže Antonijević.\nNajćešće zamerke u vezi sa sastancima vlasti i opozicije su to što nisu u celosti otvoreni za javnost. Tačnije, novinari do sada nisu mogli da budu prisutni na prva dva skupa, a predstavnici Stranke slobode i pravde (SSP) odbili su da učestvuju na njima sve dok u celosti na budu otvoreni za javnost.\nNa pitanje novinara Insajdera da li će na sledećem skupu biti priustna SSP, Antonijević navodi da komuniciraju sa članovima te stranke i da je prerano govoriti da li će doći ili ne.\n“Nemamo jasnu potvrdu”, kaže on.\nOsim predstavnika nevladnih organizacija Crta, Cesid i Transparentnosti Srbija, koje su bili prisutni i na prva dva sastanka, Antonijević kaže da će na sledeći biti pozvani i Lokal pres, Asocijacija medija i novinarska udruženja.\nUNS: Kome smeta otvaranje razgovora za javnost\nUdruženje novinara Srbije (UNS), međutim, već danas je saopštilo da ne može da prihvati poziv da učestvuje na sastanku posvećenom medijima jer, kako su naveli, nije uvažen zahtev UNS-a da se svim zainteresovanim novinarima omogući da prate ceo tok sastanka.\nTo novinarsko udruženje je istaklo da, kao najveće novinarsko udruženje, ne može da učestvuje na sastanku sa kojeg je izveštavanje zabranjeno i pozvalo je organizatore i učesnike da taj sastanak otvore za javnost.\n“UNS u isto vreme traži od učesnika dijaloga da kažu kome od njih smeta otvaranje razgovora za javnost i time pokažu kako vide slobodu medija i pravo građana da znaju o čemu se i kako razgovara”, navodi se u saopštenju tog udruženja.\nKako ističu, UNS neće podržati dogovor vlasti i opozicije o medijima postignut mimo demokratskih pravila, van institucija i u odsustvu javnosti i najavilo je da će se oštro suprotstaviti svakom pokušaju ograničavanja novinarskih sloboda.\n“Prema najavama organizatora, uvodni deo sastanka moći će da prate novinari određenih medija, dok će se iza zatvorenih vrata razgovarati o ulozi medija u izbornoj kampanji”, dodaje se u saopštenju.\nPrethodni sastanak vlasti i opozicije održan je u petak, a raspravljalo se o finansiranju izborne kampanje. Sastanak je bio zatvorenog tipa, ali je tada nakon njegovog završetka novinarima biti omogućeno da postavljaju pitanja. Na sastanak nisu došli predstavnici stranke Stranke slobode i pravde Dragan Đilas i Marinika Tepić, kako su prethodno i najavili, a takođe nije došao ni Nebojša Stefanović, koji je na prethodnom sastanku predstavljao Srpsku naprednu stranku.\nNebojša Zelenović, jedan od lidera SzS i gradonačelnik Šapca, rekao je da su na tom sastanku predstavnici Saveza izneli tri uslova za izlazak na izbore – smenu članova RIK-a, REM-a i direktora i članova Odbora Agencije za borbu protiv korupcije. On je naveo da za ispunjenje tih uslova postoji vremenski rok i da su “u pitanju nedelje”. Na pitanje novinara Insajdera kakav je stav SNS o ovim zahtevima, Vladimir Orlić, poslanik i visoki funkcioner SNS, rekao je da se zna kako se članovi tih institucija biraju, ko ih bira, kao i koliko im traje mandat.\nNakon najavljivanja dela opozicije da će bojkotovati izbore dok se za njih ne stvore „fer i demokratski izborni uslovi“, a zatim i izjave predsednika Srbije Aleksandra Vučića da ga za bojkot „nije briga“ činilo da je dijalog malo verovatan.\nMeđutim, ipak je došlo do konkretnih pomaka kada je pre dve nedelje održan prvi sastanak predstavnika opozicije i vlasti u organizaciji Fondacije za otvoreno društvo i Fakulteta političkih nauka na kome se razgovaralo o izbornim uslovima.\nSastanak je bio zatvoren za javnost, a nakon održanog razgovora nijedan od učesnika nije davao izjave za medije, što je bio zahtev organizatora kako bi se „u atmosferi bez novinara otvoreno govorilo”.\nIako se dogovor poštovao neposredno posle sastanka, ubrzo su usledili komentari i od predstavnika vlasti, ali i opozicije, kao i brojne kritike javnosti usmerene na tajnost tog sastanka.\nZbog toga je lider Stranke slobode i pravde Dragan Đilas, nekoliko dana nakon prvog sastanka održanog pod tim uslovima, od izvršnog direktora Fondacije za otvoreno društvo Milana Antonijevića zatražio da naredni sastanak bude otvorenog tipa kako bi se „izbeglo da javnosti bude prezentovana lažna slika šta se dešava iza zatvorenih vrata”.\nU suprotnom, kako je rekao Đilas, na njemu neće učestvovati.\nNakon izjave Antonijevića da će i današnji sastanak biti zatvorenog tipa, a da će medijima biti dozvoljeno prisustvo i postavljanje pitanja na samom kraju, potpredsednica SSP i poslanica Marinika Tepić najavila je da ta stranka neće učestvovati „ni sutra, ni svaki naredni put na okruglom stolu o izbornim uslovima dok god oni ne budu u potpunosti otvoreni za javnost”.\nTakva odluka doneta je zbog prethodno iznetih sumnji javnosti da su lideri SSP odustali od zahteva definisanih tokom osmomesečnih građanskih protesta i sadržanih u Sporazumu s narodom. Podsetimo, između ostalog, opozicija se tim dokumentom obavezala da će se boriti za slobodne medije i poštene izbore, ali i da, ukoliko se ne ispune uslovi za fer izborni proces, na izborima neće učestvovati.


Sindikat policije Sarajevskog kantona spreman i na proteste\nPrijedlog zakona predviđen je dnevnim redom naredne sjednice kantonalne Skupštine\nSindikat policije Sarajevskog kantona spreman i na proteste Dodaju da je od usvajanja Nacrta prijedloga o policijskim službenicima prošlo više od godinu i po dana\nUpravni odbor Sindikata policije KS danas je na svojoj hitnoj sjednici donio odluku kojom je još jednom iskazao opredjeljenje u zaštiti i borbi za prava policijskih službenika, te najavio da će na dan održavanja sjednice Skupštine KS, 6. septembra, a na kojoj bi se trebalo raspravljati o Prijedlogu zakona o policijskim službenicima KS, održati proteste ispred zgrade Vlade i Skupštine KS, osim u slučaju da Vlada prihvati amandmane koje podrži i Sindikat policije.\nU saopćenju za javnost Sindikat policije Kantona Sarajevo podsjeća da je Vlada KS na sjednici 23. augusta ove godine utvrdila Prijedlog zakona o policijskim službenicima KS, te ga uputila Skupštini KS na razmatranje i usvajanje. Taj prijedlog zakona predviđen je dnevnim redom sjednice Skupštine KS zakazane za 6. septembar.\nSindikat policije dodaje da je od usvajanja Nacrta zakona o policijskim službenicima prošlo više od godinu i po dana i da je u međuvremnu došlo do usvajanja određenih propisa (Zakon o penzijskom i invalidskom osiguranju , zatim Zakon o dopuni Zakona o policijskim službenicima FBiH) koji bitno utiču na konačan ishod teksta zakona o policijskim službenicima KS.\n- U cilju definiranja identičnih zakonskih rješenja koja već postoje na nivou Federacije BiH i pojedinim kantonima, ovaj sindikat je dao određene prijedloge poboljšanja rješenja u Prijedlogu zakona o policijskim službenicima i pojedini zastupnici u Skupštini KS uložili su određeni broj amandmana koje je Vlada KS odbila na svojoj sjednici 30. avgusta – navodi se u saopćenju koje potpisuje predsjednik UO SPKS Mirza Hadžiabdić.\nTakođer, kako dodaju u saopćenju, na Prijedlog zakona o policijskim službenicima uloženi su i amandmani 30. avgusta o kojima će izjasniti Upravni odbor Sindikata policije, kao i o ranije predloženim amandmanima.\nOd Vlade KS, koja je zaključivanjem prvog kolektivnog ugovora načinila određene korake ka poboljšanju radno-pravnog statusa policijskih službenika, državnih službenika i namještenika očekuju da takav trend nastavi. U protivnom, kako navode iz Sindikata policije, predlaganje zakonskih rješenja koja policiju KS stavljaju u nepovoljniji položaj, smatrat će direktno odgovornom za urušavanje i minimiziranje statusa profesije policijskog službenika.\nSindikat Policija KS\nOdmor ispod minimuma i odbija se od plaće


Predsednica Vlade Republike Srbije Ana Brnabić učestvovala je danas na onlajn Samitu lidera Berlinskog procesa, na kojem je bilo reči o rezultatima postignutim tokom njegovog sedmogodišnjeg trajanja, planovima za naredni period i inicijativama čiji je cilj pružanje podrške Zapadnom Balkanu na putu ka Evropskoj uniji.\nFokus samita bio je na izgradnji zajedničkog regionalnog tržišta, što se odnosi na četiri temeljne slobode: slobodno kretanje ljudi, robe, usluga i kapitala, za koje je usvojen Akcioni plan u novembru prošle godine, a od kojeg bi region imao posebne benefite.\nNa samitu je rečeno da je saobraćajna i energetska infrastruktura proširena tokom poslednjih godina i povezana sa saobraćajnicama Evropske unije, pri čemu je pohvaljena implementacija sporazuma o ukidanju naknada za roming na Zapadnom Balkanu, koja je počela sa primenom ovog meseca.\nNemačka kancelarka Angela Merkel je, ocenjujući da se Berlinski proces čvrsto zasniva na temeljnom uverenju da je ekonomija Zapadnog Balkana deo Evrope, istakla da on umnogome doprinosi stabilnosti i povezivanju regiona Zapadnog Balkana, što je ujedno i interes Evropske unije.\nPredsednica Vlade Republike Srbije Ana Brnabić je u svom današnjem obraćanju izrazila zahvalnost kancelarki Merkel na snažnoj podršci i aktivnom pristupu regionalnoj saradnji.\nPremijerka je navela da će, zahvaljujući podršci Nemačke i kancelarke Merkel, ali i unutrašnjim inicijativama predstavnika Srbije, Albanije i Severne Makedonije, implementacija Akcionog plana omogućiti dalje širenje ekonomske i trgovinske saradnje regiona, što će ga ujedno učiniti privlačnijim za strane investitore i ubrzati ekonomski rast.\nBrnabić je istakla da Srbija snažno podržava Berlinski proces, i to ne samo u cilju ekonomskog razvoja regiona, već i kao ideju povezivanja i ujedinjenja Zapadnog Balkana i njegovog približavanja Evropskoj uniji.\nNa samitu, koji je otvorila nemačka kancelarka, osim predstavnika regiona, učestvovali su i premijer Slovenije, predsedavajuće EU, Janez Janša, predsednica Evropske komisije Ursula fon der Lajen, austrijski kancelar Sebastijan Kurc, predsednik Francuske Emanuel Makron, premijer Italije Mario Dragi, premijer Poljske Mateuš Jakub Moravjecki i generalna sekretarka Saveta za regionalnu saradnju (RCC) Majlinda Bregu.


Zašto Flash web sajtovi ne moraju uvek biti najbolje resenje za Vas? | Implementek\nMnoge kompanije žele „cool” web sajtove i web dizajn koji je interaktivan, moderan, u trendu, umetnički… Flash web sajtovi daju mogućnost izrade rešenja koja su originalna, drugačija… Flash web sajtovi (Web dizajn sa puno flash animacije) sigurno će privući pažnju, čak i osvojiti nagrade, pa ipak flash Internet prezentacije nisu najbolje rešenje za veliki broj preduzeća. Flash web sajtovi na kraju mogu više da koštaju kompaniju nego da joj donesu dobiti jer:\n1. FLASH WEB SAJTOVI ČESTO NISU VRLO FUNKCIONALNI\nVećina flash sajtova se dizajnira za zabavu. Kao rezultat toga ovakvi sajtovi uglavnom uključuju puno animacije, grafike koji usporavaju brzinu učitavanja strane i tako smanjuju upotrebljivost. Takođe, nestrpljivi posetioci ili posetioci sa sporijom vezom ka Internetu mogu brzo napustiti ovakav sajt, nemajući želju da toliko čekaju. Flash sajtovi imaju veće mogućnosti za interakciju i mogu biti jako zabavni, ali često nisu jednostavni za korišćenje. Ako je vaš cilj da klijent/kupac preko Vašeg web sajta lako i brzo dođe do proizvoda ili usluge koju nudite, previše moderni, „cool”, flash web sajtovi nisu najbolje rešenje za Vas.\n2. FLASH WEB SAJT NIJE ONO ŠTO TREBA VAŠIM KLIJENTIMA I POSETIOCIMA (VAŠE INTERNET PREZENTACIJE)\nPosetioci umetničkih i zabavnih sajtova su spremni da zarad posebnog vizuelnog utiska žrtvuju upotrebljivost, pristupačnost i brzo učitavanje sajta. Kada su u pitanju poslovni, korporativni sajtovi, ključno je da vaši posetioci jednostavno i brzo nađu informacije o Vašem poslu i uslugama. Ako Vaš sajt ne može da pruži posetiocima ono što traže vrlo verovatno je da će oni otići na sajt Vaše konkurencije.\nPrednost web sajtova koji su rađeni u flashu su veće mogućnosti, veća sloboda i inovativna interakcija sa korisnikom. Pre nego što se opredelite za web dizajn koji koristi flash za interakciju sa korisnikom, zapitajte se da li će se Vaši posetioci snaći sa takvom vrstom interakcije. Ne smete zaboraviti da Vaši posetioci i klijenti nekad nemaju dovoljno iskustva na Internetu i interakcija drugačija od one na koje su navikli može ih zbuniti i odbiti od sajta.\n3. FLASH SAJTOVI ZAHTEVAJU PUNO RADA\nŠta je u trendu i moderno danas, već će sutra biti prošlost. Ako je ideja Vaše kompanije da stalno prati trendove na Webu, bude inovativna i drugačija, morate shvatiti da to zahteva konstantan rad na Vašem sajtu, česte modifikacije web dizajna, što je i vremenski i novčano zahtevno. Ako ste se još opredelili za sajt koji koji je potpuno rađen u flash tehnologiji izmene će biti komplikovanije. Ako te stalne promene, praćenje trendova odgovaraju imidžu Vaše kompanije, onda će to biti dobro potrošen novac, jer ćete ga ulagati u sopstveni identitet i online promociju. U suprotnom, možda je bolje da novac potrošen na ove konstantne izmene uložite u razvoj Vašeg offline i online poslovanja.\n4. FLASH SAJTOVI ČESTO NE MOGU POSTIĆI VISOKE POZICIJE NA PRETRAŽIVAČIMA\nDa li Vam je potreban „cool” ultra moderan flash web sajt ako su male šanse da on bude pronađen na pretraćivačima? Verovatno ne. Na žalost flash tehnologija i koncept web sajta potpuno urađenog u flashu je takav da će čak iako se radi optimizacija za pretraživače (SEO) on imati manje šanse da bude dobro rangiran od klasičnog HTML sajta. Trenutno nemogućnost strukturisanja sadržaja unutar flasha i podela sadržaja, kao i nemogućnost nekih pretraživača da uopšte indeksiraju (uvrste sadržaj Vašeg sajta u rezultate) Vaš sajt, učiniće da optimizacija HTML web sajtova bude delotvornija nego optimizacija flash web sajtova.\nU slučaju da posetioci na Vaš sajt dolaze na drugi način, preko nekih drugih izvora (drugih sajtova, direktnog marketinga) ne treba puno da brinete oko ovoga. Ali ako očekujete da veći deo poseta Vašeg sajta dođe sa pretraživača trebalo bi još jednom da razmislite da li zaista toliko želite web sajt potpuno urađen u flashu.\nNakon čitanja ovog članka može Vam se učiniti da flash web sajtovi nemaju nikakvih prednosti u odnosu na HTML sajtove. Ono što je tačno je da svaka tehnologija ima svojih prednosti i mana. Ovim člankom smo samo želeli da istaknemo neke od mana koje imaju flash Internet prezentacije, i posledice koje one mogu ostaviti na Vaše poslovanje, o čemu se često razmišlja kada se na Internetu naiđe na neki ekstra moderan flash web sajt.\nI pored oduševljenja koje na Vas mogu ostaviti takvi atraktivni i lepi i živi flash web sajtovi ne smete zaboraviti koji je poslovni cilj Vaše Internet prezentacije, i ko je Vaša ciljna grupa tj. ko su Vaši posetioci.\nNe smete zaboraviti da je web dizajn tu da prati i podrži vizuelni identitet Vaše kompanije i Vašu sliku u javnosti.\nAko niste sigurni za koju web tehnologiju da se odlučite, Implementek je tu da Vam pomogne. Implementek će za Vas kreirati kvalitetan i profesionalan web dizajn i web sajt sa ili bez flash animacije.\nNakon razmatranja Vaših poslovnih ciljeva, Vaše delatnosti i ciljne grupe, ponudićemo Vam rešenje koje najbolje odgovara Vašim potrebama, ponudićemo Vam jedinstven i profesionalan web dizajn, moderan, savremen, ali prilagođen senzibilitetu Vaše ciljne grupe. Od Implementeka, dobićete web dizajn koji predstavlja Vašu kompaniju i prenosi Vašu poruku, dobićete web sajt koji nije samo lep, nego je funkcionalan, upotrebljiv I zaista daje rezultate.\n« PrethodniIzrada kvalitetne Internet prezentacije kao put do napretka\nSledeći »Da li je optimizacija za pretraživače (search engine optimization – seo) uzaludan pokušaj da dođete do bolje pozicije na pretraživačima?


Ruski komandosi-ronioci nose najsavremenija ronilačka odela sa kojim postaju „nevidljivi“ u vodi\nRuski komandosi-ronioci nose najsavremenija ronilačka odela sa kojim postaju „nevidljivi“ u vodi\nMinistarstvo odbrane Ruske Federacije namerava da potroši više od 120 miliona rubalja za kupovinu 76 kompleta jedinstvenih ronilačkih odela „Amfora“ za pripadnike ronilačkih specijalnih jedinica.\nTakvo odelo opremljeno je zatvorenim sistemom za disanje, koji ne obrazuje mehuriće vazduha u vodi i omogućava roniocu da ostane nevidljiv. Sem toga „Amfora“ se može opremiti pancirnom košuljom koja štiti ronioca od povreda nanetih podvodnim oružjem.\nFormalnom kupovinom visokotehnoloških ronilačkih odela baviće se resor za isporuke, ali će krajnja adresa za isporuku biti jedna od jedinica Ministarstva odbrane u Podmoskovlju, koja pripada glavnoj obaveštajnoj direkciji.\nSvaki ronilački super-komplet sadrži disajni autonomni aparat „Amfora“, crno ronilačko odelo koje omogućava spuštanje na dubinu do 40 metara i rad na temperaturi od nule do +35 stepeni, specijalni nož, lampu, kompas, peraja, specijalni uređaj za bezbednu podvodnu daljinsku akustičku vezu. Sem toga, komplet može da sadrži i specijalnu ronilačku pancir-košulju koja odoleva hicima iz podvodnog oružja.\nUkupna težina „Amfore“ iznosi 22kg., a jednog kompleta oko 50 kg.\nSama „Amfora“ je, zapravo, aparat koji omogućava roniocu da se faktički neprimetno kreće pod vodom, zato što je njegova glavna odlika sistem za disanje zatvorenog tipa, koji ne ostavlja trag vazdušnih mehurića.\n„Amfora“ obezbeđuje prikriveno kretanje ronilaca prilikom izvršavanja specijalnih zadataka, kao što su zaštita objekata ratne mornarice, hidrocentrala, izvođenje podvodnih inženjerskih radova uključujući protivdiverzantske i diverzantske. Uređaj je crne boje, kompaktan i stavlja se na grudi ronioca pomoću specijalnog sistema za vezivanje.\nBalon sa mešavinom kiseonika i azota ima tri varijante za pričvršćivanje – sa prednje strane aparata, na nogama ili na leđima ronioca.\nSistem može da se kompletira pancirnom košuljom, koja se takođe vezuje za aparat. Pancir može biti potreban u nekim slučajevima, na primer, ako ronilac priđe brodu, zbaci ronilačko odelo i treba da koristi pancir na kopnu. Pancir „Korsar-B“ (gusar) ima četvrti stepen zaštite i izdržava hitac iz specijalnog podvodnog vatrenog oružja, kao što su pištolj SPP-1 i automat PS, kao i metke „kopnenog“ AK-47.\nU osnovi „Amfore“ je sistem koji su razvili stručnjaci francuskog vojno-industrijskog kompleksa, a zatim usavršili inženjeri ruskog holdinga „Tetis Pro“.\nOd 2012. godine „Amforu“ koriste ronioci MUP-a i Ministarstva odbrane i pokazala se kao veoma dobra. U skladištima ratne mornarice sada se nalazi oko 100 novih kompleta, a koliko ronilaca služi u Državnoj obaveštajnoj službi državna je tajna.\n– Ronioci kažu da se u tim kompletima lako diše – rekao je moskovskom dnevnom listu „Izvestija“ izvor iz vojnog resora.\nStručnjaci smatraju da će ronioci koristiti „Amforu“ pored ostalog i prilikom obezbeđivanja akvatorija u Sočiju tokom Olimpijade 2014.


Veoma loše su startovali izabranici Dejana Radonjića, što su domaći to iskoristili da naprave veliku prednost, te su na kraju prvog perioda imali vođstvo od 33:17.\nSvi na terenu su bili ubeđeni da će se igrati majstorica u Minhenu, ali ne i gostujući košarkaši. Spuštali su malo po malo razliku igrači trenera Radonjića, da bi furioznom partijom u poslednjem periodu došli do preokreta i pobede. Napomenimo, Bajern je u polufinalnoj seriji slavio sa 3:1.\nJedno je sigurno, a to je da Nemačka dobija novog šampiona. U finalu će se sastati Bajern i Alba, a prednost domaćeg terena imaće ekipa iz Minhena.\nNajefikasniji u pobedničkoj ekipi bio je Danilo Bartel sa 19 poena, dok je Devin Buker dodao 15. Naš Stefan Jović postigao je sedam. Kod Bamberga najviše se istakao Dorel Rajt sa 26 poena, a Maodo Lo je zabeležio 14.


TotalCar.rs » “Mini rokitmen” – moderniji koncept\n“Mini rokitmen” – moderniji koncept\n0 komentara 3686 pregleda\nMini je na prošlogodišnjem Salonu automobila u Ženevi predstavio konceptni model “rokitmen”, koji je ovih dana, pomalo neobično za vozila koja nisu ušla u proizvodnju, stigao i do svoje druge generacije. Tačnije, “rokitmen” je poslužio kao osnova za novu verziju ovog “minija”, koji će promociju imati u Londonu, tokom Olimpijskih igara.\n“Rokitmen” je zamišljen kao najmanji automobil u gami Minija, ali jako brzo posle prošlogodišnje promocije iz kompanije su stigle vesti o odustajanju (ili odlaganju) dalje razvoja. Automobil je izrađen od kompozitne plastike, a “svemirskom” dizajnu doprinosi i jedinstveno osvetljenje staklenog krova, koji isijava britansku zastavu, tradicionalni ukras na starim “minijima”.\nGlavni razlog za novi koncept je predstavljanje motora manje zapremine i, verovatno, manjkom cilindara, što je novi trend u auto-industriji, u potrazi za smanjenjem potrošnje. Detaljnijih tehničkih podataka još nema, ali se pretpostavlja da će “miniju rokitmen” matični BMW pozajmiti trocilindrični motor nove generacije, koji će se naći i u nekim modelima bavarskog proizvođača.\nNovi američki superautomobil od 1700 KS stiže u Njujork\nPoskupljenje goriva i gasa\nU subotu premijera MINI Paceman modela na Kopaoniku


DAN D: Partizan u Nišu za titulu, Zvezda u Ivanjici sa mislima na Čairu! -\nDAN D: Partizan u Nišu za titulu, Zvezda u Ivanjici sa mislima na Čairu!\nObjavio: Sport Extra 17/05/2017\nDva kola pre kraja Superlige situacija oko borbe za titulu mogla bi da bude mnogo jasnija posle vanredne runde u sredu.\nPartizan u meču sezone gostuje Radničkom u Nišu, dok Crvena zvezda putuje u Ivanjicu ekipi Javora.\nTenzija pred odlučujuće utakmice dostiže vrhunac, večiti su ratom saopštenjima oko regularnosti pozvali čak i UEFA da reaguje i tako stvorili veliki pritisak oko terena na celu fudbalsku Srbiju, najviše uključujući sudije.\nCrno-beli se nalaze u impozantnom nizu od čak devet meseci bez poraza, medju kojima su samo četiri remija u oba domaća takmičenja i to žele da nastave u Nišu, gde će biti lišeni pomoći trenera Marka Nikolića zbog suspenzije.\nPROČITAJTE JOŠ: U BAJERNU NE MOGU DA VERUJU: Real nikad slabiji, trebalo je da pobedimo sa 5:2 ili 7:2!\nNišta manji pritisak i neizvesnost nije u borbi za očuvanje superligaškog statusa, za šta se bori čak pet timova. Od ugroženih timova čak tri igraju na svom terenu protiv onih kojima rezultat nije od prevelikog značaja, Borac dočekuje Spartak, Novi Pazar Čukarički, a Bačka Radnik, dok Rad i Metalac u međusobnom duelu odlučuju ko će biti bliži opasnoj zoni.


Navlaka “Woldtooth” – Sex Shop Fantasy – Sarajevo\nHome / Shop / NAVLAKE ZA PENIS / Navlaka “Woldtooth”\nNavlaka je u obliku penisa sa testisima u boji kože. Navlaka za penis je napravljena od kvalitetnog silikonskog materijala i veoma je rastezljiva. Dužina navlake je 14 cm, a prečnik 4 cm, što i nije toliko bitno jer zbog svoje rastezljivosti odgovara svima. Navlaka također posjeduje mekane izbočine koje doprinose boljoj stimulaciji. Dovedite vašu partenerku do vrhunca koristeći ovu navlaku. Predlažemo upotrebu lubrikanta na bazi vode.


Vesti online / Vesti / Svet / Brisel kažnjava Rumuniju?\nBrisel je u više navrata upozoravao da zakoni koje je uvela vladajuća rumunska Socijaldemokratska partija ugrožavaju reforme sprovođene ranijih godina. Portparol Evropske komisije Margaritis Šinas izjavio je da je upozorenje poslato vladi u Bukureštu u pismu prvog zamenika predsednika EK Fransa Timermansa\n- Glavna zabrinutost povezana je sa mešanjem u nezavisnost pravosuđa i efikasnost borbe protiv korupcije, uključujući zaštitu finansijskih interesa EU i nedavno usvojene amandmane krivičnog zakonika kojim se stvara imunitet za određene prekršaje - naglasio je Šinas.\nEvropska komisija je već pokrenula posebnu istragu o vladavini prava u Poljskoj i Mađarskoj, što teoretski može dovesti do ukidanja njihovog prava glasa u EU. Brisel je pokrenuo postupak zbog toga što su Budimpešta i Varšava stavili pod jaču državnu kontrolu medije, akademske institucije i druge organizacije.\nEKONOMIJA Rusija protiv EU: Preokret - ko je sad koga izigrao?


Do kraja sedmice završetak izgradnje dječijeg i sportskog igrališta na Bardakčijama - Klix.ba\nOpćina Centar Do kraja sedmice završetak izgradnje dječijeg i sportskog igrališta na Bardakčijama\nDo kraja sedmice završetak izgradnje dječijeg i sportskog igrališta na Bardakčijama\n24.10.2019. u 12:45\nOpćina Centar Nedžad Ajnadžić sportsko igralište\nUkoliko se nastave povoljne vremenske prilike radovi na izgradnji novog dječijeg igrališta i uređenju sportske plohe u ulici Zaima Šarca trebali bi biti okončani do kraja ove sedmice.\nOvaj projekt finansira Općina Centar koja je za ovu namjenu iz svog ovogodišnjeg budžeta izdvojila 29.800 KM.\nTim povodom je načelnik Općine Centar Nedžad Ajnadžić zajedno sa svojim pomoćnikom za investicije, komunalni razvoj i planiranje Samirom Šehovićem posjetio ovu lokaciju gdje se uvjerio da radovi napreduju planiranom dinamikom. Na sportskom igralištu nakon obnove zaštitne ograde u toku je postavljanje nosača za mrežu za odbojku, te je planirano i postavljanje dva gola s mrežicama za mali fudbal.\nNa novom dječijem igralištu koje je 23. po redu izgrađeno vlastitim sredstvima Općine Centar tokom posljednje dvije godine, do sada su nakon postavljanja 62 metra nove zaštitne ograde sa ulaznom kapijom, ugrađene sprave za bezbrižnu igru djece, odnosno kula penjalica s toboganom, dvostruka ljulja i dvije njihalice.\nPostavljene sprave ispunjavaju stroge evropske standarde za sigurnu igru djece. U toku je postavljanje gumene zaštitne podloge, te slijedi hortikulturno uređenje ovog igrališta s uređenjem prilazne staze.\nTakođer su tokom realizacije ovog projekta izgrađene niše za kontejnere koji se nalaze u neposrednoj blizini ovih igrališta. Za izvođenje radova su zadužene građevinska firma Sela i KJKP Park.\nNavedeni projekt se realizira na osnovu zahtjeva predstavnika i stanovnika Mjesne zajednice Bardakčije na čijem području se nalaze ova igrališta.\n2h 28min 25\n3h 1min 18\n3h 49min 103


Ивица Дачић са министром спољних послова Краљевине Бахреин | Socijalistička partija Srbije\nIvica Dačić sa ministrom spoljnih poslova Kraljevine Bahrein Vesti\n18 novembra, 2019 u 10:40\nPrvi potpredsednik Vlade i ministar spoljnih poslova Republike Srbije Ivica Dačić sastao se danas tokom zvanične posete Kraljevini Bahrein, sa ministrom spoljnih poslova te države, šeikom Halidom bin Ahmedom bin Mohamedom Al Halifom.\nTokom susreta obostrano su potvrđeni dobri bilateralni odnosi i iskazana je spremnost za daljim unapređenjem saradnje, posebno u oblastima ekonomije, privrede, sporta, kulture i dr. U tom kontekstu dogovoreno je da se započne sa pregovorima o sporazumima u oblastima od zajedničkog interesa. Sagovornici su se složili da je potrebno započeti i aktivnosti na olakšanju procesa dobijanja viza za putovanja građana dve države.\nMinistar Dačić je uputio poziv svom bahreinskom homologu za uzvratnu posetu Srbiji.\nPo završetku razgovora dvojica ministara su potpisali Memorandum o saradnji diplomatskih akademija dva ministarstva spoljnih poslova, čime je obeležena tridesetogodišnjica uspostavljanja diplomatskih odnosa između dve zemlje.


Za rekonstrukciju stadiona u Nikšiću 3,3 miliona | Mondo.Me Prod\nZa rekonstrukciju stadiona u Niksicu 3 3 miliona\n24. October, 23:14\nZa rekonstrukciju stadiona u Nikšiću 3,3 miliona 0 Podijeli Podijeli na facebook Podijeli na twitter Podijeli na viber Pošalji na mail\n14.03.2019. / 15:52\nZa rekonstrukciju stadiona u Nikšiću 3,3 miliona\nIzvor MINA 14.03.2019. / 15:52\nVlada Crne Gore će iz budžeta za 2020, 2021. i 2022. godinu izdvojiti 3,3 miliona EUR za rekonstrukciju zapadne tribine fudbalskog stadiona u Nikšiću.\n"Fudbalski savez obezbijediće 1,5 miliona eura", objavila je Vlada na Tviteru.\nKako je su naveli, Crna Gore će imati još jedan stadion za utakmice reprezentacije po standardima Svjetske fudbalske asocijacije.


Mogherini žali zbog historijske greške u vezi pregovora o proširenju — Radio Velkaton : Radio Velkaton\n21. Oktobra. 2019. Region\nVisoka predstavnica Evropske unije Federica Mogherini ocijenila je da su vođe evropskog bloka napravile “historijsku grešku” kada nisu uspjele da se dogovore o počinjanju pristupnih pregovora sa Albanijom i Sjevernom Makedonijom na svom samitu.\nMogherini je napisala u svom blogu da žali što evropske vođe nisu mogle da se slože uprkos “izuzetnom napretku” koji su ostvarile obje zemlje, i suprotno preporukama Evropske komisije, prenosi Beta.\n“To je mnogo više od izgubljene šanse, to je historijska greška koja će moći, nadam se, da bude ispravljena što je prije moguće”, napisala je Mogherini.\nVisoki evropski dužnosnici, zabrinuti zbog rastućeg kineskog i ruskog utjecaja na Balkanu, optužili su u petak Francusku da je učinila “historijsku pogrešku” blokiranjem početka pristupnih pregovora Sjeverne Makedonije i Albanije s Evropskom unijom, prenijela je Hina.\nPremijer Sjeverne Makedonije Zoran Zaev u Briselu je upozorio da će Kina i Rusija “ispuniti vakuum” koji su im ostavili Evropljani te pozvao evropske čelnike da “ne dopuste da izblijede sjajne zvijezde” sa zastave EU-a.


Kvalitet vode za piće u Sremskoj Mitrovici među 10 najboljih u Vojvodini – Ozon Media\nKvalitet vode za piće u Sremskoj Mitrovici među 10 najboljih u Vojvodini\nby Ozon 04.09.2020.\nby Ozon 04.09.2020. 0 comment\nSremska Mitrovica – Kako pokazuju podaci Instituta za javno zdravlje Srbije “Dr Milan Jovanovic Batut” u Beogradu, Sremska Mitrovica je među 10 gradova i opština u Vojvodini sa potpuno ispravnom vodom za piće iz Gradskog vodovoda.\nPored Mitrovice voda je ispravna i u Novom Sadu, Bačkoj Palanci, Apatinu, Odžacima, Rumi, Inđiji, Pančevu, Opovu i Kovinu.\nIstraživanja ovog Instituta pokazuju da je najveći procenat vode sa javnih vodovoda sa fizičkohemijskom, mikrobiološkom i udruženom neispravnošću na teritoriji Srbije ponovo u Vojvodini,a izuzetak su navedena mesta.\nVojvodina je apsolutni rekorder kada su u pitanju vodovodi sa udruženom neispravnošću, a odnosi se na vodu sa iznad pet odsto mikrobiološki i 20 odsto fizičko-hemijski neispravnih uzoraka.\nSremska Mitrovica već godinama zadržava visok nivo zdravstvene ispravnosti po svim parametrima određenim Pravilnikom o higijenskoj ispravnosti vode za piće. To potvrđuju svakodnevne analize uzoraka u internoj laboratoriji „Vodovoda“. Na godišnjem nivou ovde se analizira oko 4000 uzoraka. Laboratorija je opremljena savremenom aparaturom za određivanje fizičko-hemijskih i mikrobioloških parametara. Podjednako se prati kvalitet sirove vode, vode u postupku tehnološkog tretmana, kao i prilikom distribucije pijaće vode do krajnjih korisnika. Kvalitet vode je konstantno podložan i proveri od strane ovlašćenih stručnih službi i institucija u oblasti zdravstva, kao i nadležnih inspekcijskih službi. Eksterna kontrola kvaliteta vode za piće koju vrši Zavod za javno zdravlje u Sremskoj Mitrovici, prema utvrđenoj dinamici, pokazuju da voda odgovara propisima u ovoj oblasti. Pored tog Zavoda redovne kontrole vrši i Institut za javno zdravlje Vojvodine u Novom Sadu.\nZahvaljujući povoljnim hidrogeološkim karakteristikama voda je dobro zaštićena od negativnih spoljnih uticaja. Nakon tehnološkog tretmana prerade vode, ona je zdravstveno ispravna i potpuno bezbedna za upotrebu. Pored prirode koja je u pogledu kvaliteta sirove vode ovom području naklonjena, mnogo je važnija sama briga odgovornih za nju.\nU Postrojenju za preradu vode u Sremskoj Mitrovici obezbeđene su sve faze tehnološkog procesa prerade vode, na čijem unapređenju se konstantno radi. Pored toga, na kvalitet vode utiče i stanje distributivne mreže. Vodovodna mreža je u pojedinim delovima grada veoma stara i podložna oštećenjima cevovoda.\nU cilju zaštite vode redovno se organizuje plansko ispiranje mreže kako bi voda koja stiže do korisnika bila najboljeg mogućeg kvaliteta. Poslednjih godina i ta situacija se popravlja zamenom dotrajalih cevovoda, prilikom svake revitalizacije putne infrastrukture. Najčešći problem sa promenom boje vode nastaje nakon zastoja vodosnabdevanja kako bi se obavila intervencija na mreži ili priključcima ili usled radova u distributivnom sistemu.\nKAKO PREVAZIĆI POJAVU ZAMUĆENE VODE NAKON ZASTOJA VODOSNABDEVANJA\nPri svakom uspostavljanju snabdevanja vodom za piće nakon prekida, dolazi do prolazne pojave boje i mutnoće. Ova pojava je uslovljena naglim prodorom vode pod pritiskom u cevi (tzv. hidraulički udar) i pokretanjem taloga u cevima, što rezultuje pomenutim promenama izgleda vode. Talog je po svojoj prirodi oksid gvožđa, bez većeg zdravstvenog značaja. Ova neželjena pojava se prevazilazi ispiranjem cevi, odnosno, otvaranjem slavina i ispuštanjem vode u srednje jakom mlazu, sve do trenutka kada voda dobije svoje uobičajene karakteristike.\nSlična situacija se dešava i kod dužeg nekorišćenja vode. Voda koja duže stoji u cevima se prebojava oksidima gvožđa i dobija karakterističnu žućkastu boju i postaje mutna. I u ovom slučaju je neophodno ispuštanje vode, sve dok se ne ispusti cela zapremina vode u objektu i voda ne poprimi svoje uobičajene karakteristike.\nU slučaju da promene vode opstaju i nakon detaljnog ispiranja, potrebno je da se obratite Korisničkom servisu JKP “Vodovod” Sremska Mitrovica, na broj telefona 022/626–200.\nUživo svirka u Mitrovici – može, ali uz strogo poštovanje jednog uslova\nUčenicima Ekonomske škole “9. maj” Nemanji, Urošu i Mihajlu prva nagrada na konkursu „Poslovice – vanvremenske mudrosti“


Beta 22. oktobra 2019. 09:25\nDemokratska stranka Srbije (DSS) definitivno izlazi na parlamentarne izbore, a početkom novembra formiraće novi pokret koji će okupiti viće lokalnih političkih organizacija, piše Blic.\nNovom pokretu, kako piše list, pristupiće i predsednik Vojnog sindikata Srbije Novica Antić, a glavne tačke okupljanja biće obračun sa partijskom državom i promena izbornog sistema kako bi gradjani mogli da biraju svoje predstavnike po imenu i prezimenu, a ne preko partijskih lista.\nPredsednik DSS Miloš Jovanović rekao je da se radi o dosta širokom okupljanju i da je to logičan nastavak onoga što je do sada uradio za DSS.\n„U situaciji kada je Kija Kockar postala politički analitičar ili kada neko pokušava da odbrani Stari most koji su Nemci sagradili 1942. godine, neko mora da napravi iskorak i to da reši. Novi pokret će okupiti značajan broj ljudi koji kao i mi misle da je potrebna potuna promena sistema“, naveo je Jovanović.\nOn je rekao da je gradjanima dosadilo da biraju izmedju sadašnjim i budućih ministara.\n„Mi pokušavamo da ih ponudimo novu, treću mogućnost“, rekao je Jovanović.\nPrema pisanju Blica u novom pokretu oko DSS-a biće lokalna organizacija iz Kraljeva koju vodi Ivan Matović, Pokret za život Zlate Djerić, Grupa eksperata za preporod (GEPS) Jovana Filipovića i neki drugi.\nTadić: Vučićeva konferencija vrhunac političke patologije, slika Srbije pod…\nRašković Ivić: Novac za Srbe na Kosovu završava tetkama u Kanadi\nPredstavljena analiza evrointegracija Srbije: Nema političke volje za…\nEU očekuje da se posle deset godina uspešno okonča dijalog…\nBakić: Napustio sam Partiju radikalne levice zbog moralno političkih…\nDraža Petrović o 9. martu: Mogući su novi antirežimski protesti\nDjordjević: SNS je mašina za bogaćenje koja je od Srbije…\nDraža Petrović o 9. martu: Mogući su novi antirežimski…\nDanas se navršava 30 godina od prvih masovnih demonstracija…\nPredstavljena analiza evrointegracija Srbije: Nema političke…\nPonoš (Narodna stranka): Vreme je da se odjavi ideja izbora…


Požari u Kaliforniji šire se ogromnom brzinom, hiljade vatrogasaca na terenu\nNaslovnica Vijesti BiH Požari u Kaliforniji šire se ogromnom brzinom, hiljade vatrogasaca na terenu\nViše od 13.500 vatrogasaca u saveznoj američkoj državi California nastoji pod kontrolu staviti šumske požare koji su uništili na stotine kuća i zbog kojih je evakuirano nekoliko hiljada ljudi.\nDirektor Ureda za vanredne situacije Californije Mark Ghilarducci na brifingu u blizini Sacramenta kazao je kako je guverner Gavin Newsom nakon procjene štete zatražio da osam distrikta bude proglašeno područjem velike katastrofe.\nGhilarducci je pojasnio kako će, ukoliko pomenuta područja budu proglašena zonom katastrofe, moći biti pružena veća pomoć, uključujući smještaj, hranu, rješavanje nezaposlenosti i druge troškove koje snose vlasti.\nPožari u Kaliforniji doveli su do naredbe o evakuaciji obuhvaćeno je 43.000 ljudi u Kaliforniji, a mještani iz oko 500 domaćinstava premješteni su u privremena skloništa.\nPožar Dixie koji je 13. augusta izbio na sjeverozapadu Californije, uništio je grad Greenville, u kojem je živjelo više od 800 ljudi, a oštećeno je više od 180 objekata. Dixie je drugi najveći požar u historiji Kalifornije.\nPrethodni članakAustralija planira ponovno otvaranje kad 70 posto stanovništva bude vakcinisano\nNaredni članakCrna Gora: Rekord u izležavanju oboren\nU BiH opet divljaju cijene goriva: Ima li smisla “zamrzavanje” i...\nxportal - 9 Februara, 2022 0


Nelegalna gradnja na Dedinju mogla da uništi celo naselje - Gradjevinarstvo.rs\n20.08.2018. | Novosti\nNelegalna gradnja na Dedinju u Ulici Aleksandra Stamboliskog 20, pretila je da pokrene klizište u celom naselju. Međutim, posle akcije Komunalne policije i Građevinske inspekcije je prekinuta. U nedelju popodne inspektori su izašli na teren, a tamo zatekli radnike koji obavljaju poslove bez obzira na to što je neradni dan. Takođe, na gradilištu nije bilo nikakvog znaka o radovima, investitoru niti tome šta se gradi na pomenutoj lokaciji. Dežurni građevinski inspektor Đorđo Buha izašao je na pomenutu lokaciju, konstatovao činjenično stanje i popisao zatečena lica na gradilištu. Sa opštine Savski venac intervenisala je inspektorka Marina Šibalić.


Kamp perspektivnih sportista | Golf asocijacija Srbije\nGolf asocijacija Srbije realizuje važan deo pripreme igrača za napredak u golf karijeri i učešće na međunarodnim turnirima. Počevši od 2006. godine, svake godine organizuju se različiti kampovi za najtalentovanije sportiste.\nOd 2016. godine, Kampovi Golf asocijacije Srbije finansirani su od strane Ministarstva omladine i sporta kroz razvojni program Kamp perspektivnih sportista, mladi golferi iz Srbije uzrasta od 9 do 16 godina koji se nalaze na listi perspektivnih sportista ili po preporuci trenera iz golf klubova mogu uzeti učešće na ovim jedinstvenim pripremama.\nTreneri Golf asocijacije Srbije sprovode program uz kolege iz golf klubova i ostalih razvojnih centara koji aktivno učestvuju u realizaciji kampa i koriste priliku za dodatno stručno usavršavanje. Zahvaljujući posetama reprezentativaca Srbije i drugim stručnim saradnicima, Kamp dobija na izuzetnoj važnosti.\nU programima kampova učestvovali su mladi golferi koji su kasnije postizali najznačajnije međunarodne rezultate za srpski golf.\nOmladinski kamp Karataš bio je domaćin golf kampa 2018. godine, dok su svi ostali održani u Hotelu Trim u sklopu Zavoda za Sport i medicinu sporta Republike Srbije u Košutnjaku i na terenu Golf kluba Beograd na Adi Ciganliji.\nU saradnji sa Zavodom za Sport i medicinom sporta Republike Srbije svi učesnici kampa prolaze motorička testiranja.\nOsnovni ciljevi programa jesu okupljanje perspektivnih sportista i rad sa kvalifikovanim trenerima na poboljšanju opštih motoričkih i golf sposobnosti: tehničke, taktičke, psihološke, fizičke, kao i poznavanje pravila.\nKampovi perspektivnih sportista daju veliki doprinos u razvoju i popularizaciji golfa u Srbiji. Rezultati dosadašnje organizacije jesu jačanje timskog duha, povećanje broja učesnika na takmičarskim turnirima, povećanje broja juniora na Ranking GAS, podizanje kvaliteta takmičarskih i reprezentativnih selekcija, usavršavanje sportskih stručnjaka, promocija sporta kao zdravog načina života, promocija državnih organizacija za sport.


"Srbija ne da nije lider, već je jedna od najsporije rastućih privreda"\n„Srbija ne da nije lider, već je jedna od najsporije rastućih privreda“\nBeogradski glas (Beta) – Profesor Ekonomskog fakulteta u Beogradu Milojko Arsić ocenio je da Srbija nije lider među zemljama Centralne i Istočne Evrope (CIE) po brzini privrednog rasta, već je jedna od najsporije rastućih privreda.\n„Neopravdanao je da se kao uspeh navodi to što Srbija ima brži rast od Nemačke ili Švajcarske jer visoko razvijene zelje imaju niže stope rasta, ali njihov procenat rasta ima ima veću ‘težinu’, rast zarada od dva odsto u Nemačkoj povećava primanja za 48 evra, koliko i rast zarada u Srbiji od 10,3 odsto“, naveo je Arsić.\n„Tačno je da je nasledjeno stanje u privredi sredinom 2012. godine bilo problematično, ali je bilo znatno bolje od stanja koje je Demokratska opozicija Srbije (DOS) nasledila 2001. godine“, ocenio je Arsić.\nDa bi se potkrepila tvrdnja da privreda Srbije posle 2012. godine ostvaruje višestruko brži rast nego pre te godine aktuelna vlast, prema rečima Arsića, poredi stopu rasta u nekoj godini sa padom BDP-a 2009. godine. „\n„Poredjenje kretanja BDP-a iz perioda ekspanzije svetske i evropske privrede sa kretanjem u godini kada je globalna ekonomska kriza bila na vrhuncu metodološki je pogrešno, a politički manipulativno“, ocenio je Arsić.\nOznakeBDP bruto domaći proizvod Naslovna-centar Naslovna-traka rast bruto domaćeg proizvoda\nCene skaču od odmah, a prihodi? Vučić: Do kraja godine povećanje plata i penzija


[EWB Intervju] Piščević: Region se i dalje suočava sa brojnim izazovima - European Western Balkans\n[EWB Intervju] Piščević: Region se i dalje suočava sa brojnim izazovima\nAutor Nikola Burazer 02. 11. 2017. 02. 11. 2017.\nIntervju sa Majom Piščević, šeficom EastWest Instituta za Balkan i bivšom izvršnom direktorkom Američke privredne komore u Beogradu (AmCham). EastWest Institut (EWI), čiji je predsednik bivši američki ambasador u Srbiji Kameron Manter, najavio je otvaranje kancelarije u Beogradu.\nEuropean Western Balkans: Nedavno je najavljeno otvaranje kancelarije EWI u Beogradu, kada ste se zajedno sa predsednikom Instituta Kameronom Manterom sastali sa predsednikom Srbije Aleksandrom Vučićem, predsednicom vlade Anom Brnabić i ministrom spoljnih poslova Ivicom Dačićem. Kada se može očekivati zvaničan početak rada kancelarije?\nMaja Piščević: Bord direktora EWI je na svom prolećnom zasedanju u Londonu podržao predlog predsednika Mantera da se Institut nakon više od decenije vrati na Balkan i da iz Beograda pruži podršku procesima ekonomskih integracija i prevenciji buducih konflikata u regionu.\nCilj sastanaka sa predsednikom Srbije, predsednicom Vlade i ministrom spoljnih poslova, bio je upoznavanje sa misijom i specifičnim načinom rada EWI, kao i konkretni razgovori o mogućim vidovima angažovanja EWI putem svoje široke mreže diplomatskih i ekspertskih kontakata širom sveta. EastWest Balkans je operativan od početka jula i nadam se da ćemo uskoro moći da najavimo i prve projekte.\nEWB: Budući da će kancelarija u Beogradu biti tek treća kancelarija Ist-vest Instituta van granica Sjedinjenih Država, nakon Moskve i Brisela, da li bi to trebalo razumeti kao signal o važnosti ovog regiona za globalnu bezbednost?\nMP: Apsolutno! Ratovi koji su se na ovim prostorima dogodili kao posledica raspada Jugoslavije, danas su prošlost, ali se region i dalje suočava sa brojnim izazovima bez obzira što se o njima ređe piše na naslovnim stranama zapadnih medija. Dejtonski sporazum koji je okoncao rat u Bosni, danas predstavlja krhku i često neefikasnu strukturu za upravljanje zemljom. Sporazum između Srbije i Kosova još uvek nije postignut, a on predstavlja preduslov za evropsku budućnost oba aktera. Makedonija se i dalje suočava sa unutrašnjim izazovima, a isto se može reći i za Hrvatsku, iako je članica Evropske unije.\nPrivredama Zapadnog Balkana i dalje je potrebna pomoć, što je pokazao i sastanak u Trstu pod okriljem Berlinskog procesa. Mladi i obrazovani ljudi još uvek u velikom broju odlaze, dok su značajni privredni potencijali, od informatičkog sektora pa sve do do regionalnog turizma, samo marginalno iskorišćeni.\nDobra vest je da na svim poljima postoji prilika za progres. Sastanak u Trstu koji je bio fokusiran na ekonomsku integraciju regiona, postavio je okvir za novi nivo saradnje. Intenzivirani su pregovori između Beograda i Prištine, a razvoj događaja u Skoplju daje povoda za nadu. Poslednjih godina primetan je porast interesovanja Kine za investicije u infrastrukturu u sklopu „Belt and Ring“ inicijative. Nakon kupovine luke u Pireju, Kina gleda na Zapadni Balkan kao na glavnu rutu do Evrope za svoje proizvode.\nSve su ovo okolnosti koje se mogu bolje ili lošije iskoristiti, ali stajanje po strani i pasivno posmatranje nije mudar i konstruktivan pristup. Zbog toga je EWI, koji bio veoma angažovan na Balkanu 90-ih, ali ne i nakon toga, doneo odluku da ponovo ustanovi svoje prisustvo u Beogradu. Srpski i regionalni lideri poručili su nam da su zainteresovani ne samo za jačanje veza sa Amerikom, čija nova administracija do sada, nažalost, nije pokazala odlučnost da se intenzivnije angažuje, već i za saradnju sa EWI kako zbog nase mreže kontakata, uticaja, tako i reputacije u Americi i širom sveta.\nEWB: Na koje teme verujete da će rad EWI u Beogradu biti najviše fokusiran?\nMP: Naš povratak na Balkan vidimo kao jedinstvenu priliku da radimo ono u čemu smo najbolji: da anticipiramo probleme pre nego što postanu akutni i da pomognemo približavanje različitih strana i pogleda, nekad u otvorenim, a nekad u diskretnim okolnostima, kao i da se fokusiramo na moguće konflikte pre nego što izmaknu kontroli.\nJedan broj evropskih lidera nikada nije prestao da posmatra region, pre svega mislim na Nemce. S druge strane, Rusija je kontinuirano prisutna, pre svega u energetskom i medijskom sektoru. Zbog toga je bitno da SAD pomovo učine svoje prisustvo vidljivim, da kineski uticaj bude pravilno shvaćen, ali iznad svega da ne samo vlade, vec i drugi učesnici tih društava, od privatnog sektora do univerziteta, nastave da rade zajedno na oblikovanju bolje budućnosti za sve građane ovog regiona. Biće još migranata koji će se kretati preko Balkana. Turska će biti prisutna sa promenljivim uticajem. Zemlje Zapadnog Balkana lakše će se nostiti sa ovim i sličnim izazovima uz asistenciju ostatka sveta.\nEWI želi da bude deo ovih procesa i da doprinese stabilizaciji i integraciji regiona, kao i stvaranju jedinstvenog i razvijenog ekonomskog tržišta od preko 20 miliona ljudi.\nEWB: Da li očekujete da EWI sarađuje se civilnim društvom u regionu ili će pre svega biti fokusiran na donosioce odluka?\nMP: EWI u okviru svog delovanja sarađuje sa širokom mrežom pojedinaca i organizacija, počev od vlada i formalnih donosioca odluka, sa civilnim i privatnim sektorom, stručnjacima iz različitih oblasti, od vojske, do sajber bezbednosti i svima koji svojim delovanjem, znanjem i razmišljanjem doprinose boljem razumevanju stvarnosti, tenzija i izazova sa kojima se neko društvo danas suočava. Jedinstvenost EWI je upravo u njegovoj misiji da kreira svojevrsne mreže poverenja između različitih aktera promena širom sveta.\nEWB: Koji će biti teritorijalni opseg rada kancelarije? Da li će se ona fokusirati na region Zapadnog Balkana u užem smislu, ili će obuhvatiti širi region Balkana, možda uključujući i Tursku?\nMP: Naš centar u Beogradu će se pored Zapadnog Balkana fokusirati i na saradnju sa našim kancelarijama u Briselu i Moskvi, ali isto tako i u Njujorku, Vašingtonu i San Francisku, koristeći njihove veze i resurse za pozcioniranje teme Zapadnog Balkana i obezbeđivanje podrške naših tradicionalnih partnera širom Evrope i Amerike za rešavanje izazova sa kojima se ovaj region danas suočava.\nEastWest Balkans će biti fokusiran na ovo područje prateći brojne uticaje koji se na ovim prostorima od pamtiveka ukrštaju, a neretko i sukobljavaju. U tom smislu Turska, ali i Kina, kao i Evropska Unija, Rusija i Amerika sa svojim interesima i očekivanjima od ovog regiona, svakako će biti deo našeg fokusa i analiza.\nEWB: Nedavno ste bili moderator panela na Beogradskom bezbednosnom forumu u kome su učestvovale premijerka Srbije Ana Brnabić i zamenica Generalnog sekretara NATO-a Rouz Gotemeler. Kakav je Vaš utisak – da li se saradnja Srbije i NATO-a značajnije razvija poslednjih godina?\nMP: Pošto nisam ekspert za NATO, tokom pripreme panela i sama sam bila impresionirana saznanjem o širokom spektru veoma različitih programa, preko 100 aktivnosti godišnje, koje Srbija realizuje u svom interesu i po svojoj volji u saradnji sa NATO-om. Počev od reformi Sistema odbrane i jačanja bezbednosnih struktura, preko pomoći Srbiji u uklanjanju neeksplodiranih mina i opasnog viška municije, zatim naučne saradnje u iznalaženju inovativnih rešenja za zajedničke bezbednosne izazove i obuke za mirovne akcije Ujedinjenih Nacija, ali i pomoć u ranom prepoznavanju i podrške tokom vanrednih situacija.\nEWB: Na tom panelu je bilo reči i o problemu male vidljivosti saradnje Srbije i NATO, kao i o i dalje jakoj negativnoj slici o NATO u medijima. Da li Vam deluje da ovo pitanje dobija na važnosti?\nMP: U svetlu istraživanja po kojem bi 84% građana Srbije na referendumu glasalo protiv članstva u NATO, istinito informisanje građana o nivou, ali još vise o praktičnim koristima koje Srbija ima od saradnje s ovom organizacijom, od velikog je značaja za kvalitetno jačanje partnerstva u vremenu koje je pred nama.\nMislim da srpskoj javnosti treba jasno i konkretno predočiti koje su to aktivnosti, ko u njima učestvuje i šta je interes Srbije koja svojevoljno odlučuje o nivou te saradnje. Ovakvi razgovori, zatim susreti sa visokim predstavnicima NATO, kao što je bio dolazak Stoltenberga u Srbiju, poseta tada premijera Vučića NATO centrali u Briselu, učešće zamenice generalnog sekretara na nedavno održanom Beogradskom bezbedosnom forumu, doprinose boljem razumevanju obostrano korisne saradnje u kontekstu vojne neutralnosti, baš kao i dobri primeri drugih drugih vojnoneutralnih zemalja kao što su Austrija, Švajcarska, Švedska, Finska i Irska.\nAleksandar VučićEast West InstituteMaja PiščevićNATORouz GotemelerSAD


DSS - Raspisati referendum za ispotopolne brakove\nNacionalno demokratska alternativa (NADA), odnosno savez stranaka Pokret obnove Kraljevine Srbije (POKS) i Demokratska stranka Srbije (DSS) i 14 udruženja građana traži da se na dan predsedničkih i parlamentarnih izbora (da ne bi predstavljao dodatni trošak) raspiše i referendum kojim bi se građani izjasnili o pitanju istopolnih brakova.\nPitanje dozvole istopolnih brakova je toliko značajno za naše društvo, da niko nema pravo da o njemu donosi odluke osim samih građana. Istopolni brakovi vrlo negativno i duboko zadiru u samu srž naše tradicionalne porodice koja je osnova društva, da bi tako olako, uz kratku javnu raspravu skupština usvojila zakon o tome – izjavio je predsednik DSS, dr Miloš Jovanović.\nBez obzira šta je trend na zapadu, mi treba da sačuvamo tradicionalne, porodične vrednosti, jer bez zdrave porodice nema sreće i prosperiteta države. Istopolni brakovi nam se nameću da unište našu porodicu, oslabe naše društvo, državu i naciju i na to nikada nećemo pristati. Neka bude referendum i neka građani kažu šta misle – izjavio je predsednik POKS, Žika Gojković.\nPOKS i DSS podsećaju da ovakva pitanja nisu neuobičajna u demokratskim društvima. U Švajcarskoj i Kraljevini Danskoj, građani se na referendumu izjašnjavaju o mnogim pitanjima, od istopolnih brakova, abortusa, novčane pomoći iz budžeta svim građanima, pa do pitanja da li je dozvoljeno da se kravama seku rogovi da bi davale više mleka. Smatramo da i građani Srbije treba nekada nešto da se pitaju na referendumu i da je ovo idealna prilika.


4. Sajam suvenira "Posetite Srbiju" : Nadlanu.com\n4. Sajam suvenira "Posetite Srbiju"\nTuristička organizacija Srbije organizuje 4. sajam suvenira „Posetite Srbiju“. Sajam suvenira, koji je prodajnog karaktera, biće održan 12, 13. i 14. decembra 2008. godine u Galeriji Zadužbine Ilije M. Kolarca, Studentski trg 5, Beograd, od 11.00 do 20.00 časova.\nSuvenire će predstaviti turističke organizacije gradova i opština, i proizvođači i distributeri iz cele Srbije.\nCiljevi Sajma suvenira su podsticanje proizvodnje suvenira, očuvanje starih zanata, upoznavanje potencijalnih proizvođača sa izvornim i autentičnim suvenirima Srbije, kao i sa iskustvima preduzeća koja se time već bave, a radi stimulisanja masovnije proizvodnje suvenira u malim i srednjim preduzećima.\nTuristička organizacija Srbije kroz organizovanje ovakve manifestacije želi da doprinese stvaranju prepoznatljivog suvenira Srbije, kao i da pospeši kreativnost ljudi i motivaciju za osmišljavanje novih suvenira.\nSajam suvenira pruža priliku da se autentični suveniri Srbije ponude kao idealan poklon za novogodišnje i božićne praznike.


JEDVA JE DOČEKAO: Dodik ushićeno poručio da je zahvalan Macronu zbog izjava o BiH – Bosniaks.info\nHome/Vijesti/BiH/JEDVA JE DOČEKAO: Dodik ushićeno poručio da je zahvalan Macronu zbog izjava o BiH\nJEDVA JE DOČEKAO: Dodik ushićeno poručio da je zahvalan Macronu zbog izjava o BiH\nČlan Predsjedništva BiH Milorad Dodik oduševljen je izjavama francuskog predsjednika Emanuela Macrona o BiH kao “tempiranoj bombi”. “Dodik je istakao da je Macron citiranom optužbom priznao da je ovako nakaradno ustrojena BiH opasnost za EU zbog islamskog terorizma”, prenosi RTRS.\n– Zahvalan sam predsjedniku Makronu što je svjetskoj, ali i svojoj javnosti saopštio istinu na koju duže vremena ukazujem, kada je riječ o BiH, a zbog čega sam trpio kritike nekih iz međunarodne zajednice, kojima nije odgovarala istina o stanju u BiH. To što je saopštio Makron je odgovoran pristup rješavanju tih problema sa kojima se suočava BiH – rekao je Dodik.\nĐUKANOVIĆ PORUČIO BEOGRADU: “Nije moguća velika Srbija – moguća je samo velika tragedija”! (VIDEO)\nBRUKA I SRAMOTA HRVATSKE POLITIČARKE IZABRANE U EU PARLAMENT: Ruža Tomašić u ustaškoj uniformi izvodila pjesme o Paveliću…


Srbija: Za 11 godina 126.000 lizing ugovora - INFORMACIJA JE KAPITAL - Capital.ba\nSrbija: Za 11 godina 126.000 lizing ugovora\n19. jan. 2015. 07:13 Objavljeno u FINANSIJE\nBEOGRAD, Asocijacije lizing kompanija Srbije (ALCS) saopštila je da je u proteklih 11 godina, koliko lizing postoji u Srbiji, ukupno zaključeno 126.000 ugovora.\nNajveći dio lizinga bio je usmjeren na privredna društva, prije svega mala i srednja preduzeća.\n“Privrednim društvima lizing je posebno pogodovao jer je u pitanju način finansiranja koji se po pravilu brzo odobrava uz vrlo jednostavne procedure, a pritom prilikom nabavke putem lizinga nisu potrebna dodatna sredstva obezbeđenja, što većem broju kompanija omogućava investicije i nabavku vozila, mašina ili mehanizacije”, kazala je generalni sekretar ALCS-a Teodora Milenković.\nOna je naglasila da je posljednjih nekoliko godina lizing postao značajno sredstvo finansiranja kupovine traktora, kombajna i ostale poljoprivredne mehanizacije, kao i silosa, sušara, rashladnih komora i sistema za prijem i isporuku mlijeka.\nMilenković je dodala i da se u posljednjih nekoliko godina lizing tržište stabilizovalo na 270 miliona evra godišnje i ima blagi rast koji se očekuje i ubuduće.\nPo njenim riječima, taj rast je moguće još više podsticati, prije svega daljim izmjenama propisa.\n“Neophodno je uključiti lizing u subvencionisane programe Vlade čiji je cilj unapređenje privredne aktivnosti, i time ga izjednačiti s bankarskim kreditima, odnosno obezbediti ravnopravan tretman svih vidova finansiranja. Uvođenjem lizinga u subvencionisano finansiranje dovelo bi do povoljnijeg finansiranja što bi pogodovalo državi, lizing kućama i krajnjem korisniku“, kazala je Milenković.\nU saopštenju ALCS dodaje da je izmjenom Zakona o porezu na dodatu vrijednost (PDV) 2013. lizing kompanijama otvorena i mogućnost finansiranja nepokretnosti putem finansijskog lizinga, prije svega onih namjenjenih privredi – proizvodnih hala, poslovnog prostora i skladišta, te se, zajedno sa pokretanjem tržišta nekretnina, očekuje značajan razvoj tog segmenta. Beta\nKljučne riječi: lizing, srbija, ugovori\nU Srbiji manje lizing ugovora\nViše od 95 odsto korisnika lizinga u Srbiji su mala preduzeća\nU Srbiji vraćeno 1.500 automobila na lizing\nOko 600 lizing dužnika manje\nLizing tržište Srbije vrijedno 1,4 milijarde evra\nBroj lizing ugovora u Srbiji smanjen za 16,3 odsto u prošloj godini


U UŽICU POVEĆAN BROJ ZARAŽENIH KORONAVIRUSOM - UžiceMedia\nNaslovna Društvo U UŽICU POVEĆAN BROJ ZARAŽENIH KORONAVIRUSOM\nNa teritoriji grada Užica došlo je do povećanja broja zaraženih koronavirusom, pa Gradski štab za vanredne situacije apeluje na građane da se pridržavaju propisanih mera Kriznog štaba.\nGradski štab za vanredne situacije grada Užica, na sednici održanoj u četvrtak, 25. juna, razmatrao je aktuelno stanje u vezi sa epidemijom koronavirusa na našem području i konstatovao da je na teritoriji grada Užica došlo do povećanja broja zaraženih.\nTrenutna situacija je posledica nepridržavanja preporuka nakon ukidanja vanrednog stanja i neodgovornog ponašanja dela građana.\nPrisutne su pretežno asimptomatske i lake forme zaraze, ali to ne može da bude razlog za olako prihvatanje novonastale situacije.\nGradski štab za vanredne situacije apeluje na građane da se u svemu pridržavaju preporuka i naloženih mera od strane Kriznog štaba Republike Srbije.\nPovećan rizik zaraze postoji prilikom prisustva na većim skupovima u zatvorenom prostoru, na veseljima, žurkama, posete tržnim centrima i drugim mestima na kojima se okuplja veliki broj ljudi. Preporuka epidemiologa je da se posebno obrati pažnja na održavanje distance, ličnu hugijenu-pranje ruku i nošenje zaštitne maske.\nU javnom prevozu se striktno moraju poštovati mere Kriznog štaba koje podrazumevaju nošenje zaštitnih maski.\nObaveza svih ustanova, organa uprave i drugih javnih službi je da preduzmu sve propisane mere za bezbedno pružanje usluga građanima i zaštitu zaposlenih.\nGradski štab za vanredne situacije pratiće stanje na području Užica i u skladu sa epidemiološkm procenama predlagati dodatne mere u cilju sprečavanja širenja epidemije, navodi se u obaveštanju Gradskog štaba za vanredne situacije grada Užica.\nPodsećamo, danas opet ima pozitivnih, jedno lice je preminulo, juče je pet osoba bilo pozitivno na COVID -19 u Užicu, a pre nekoliko dana čak sedam.\nPrethodni tekstProjekcija dokumentarnog filma u GKC: „VI IDETE, JA NEĆU“\nSledeći tekstČETIRI OSOBE POZITIVNE NA COVID-19 Jedna osoba preminula\nNOVI URBANI MOBILIJAR Za Trg partizana


Golovima za opštinu\nGolovima za opštinu:: Povodom dana opstine Sokobanja, (21.jun), na gradskom stadionu "Bata Nole", u Sokobanji, dan pre odigrana je prijateljska utakmica izmedju omladinaca FK Ozren i Reprezentacije opstinske lige, fudbalera do 19 godina starosti.\nPovodom dana opstine Sokobanja, (21.jun), na gradskom stadionu "Bata Nole", u Sokobanji, dan pre odigrana je prijateljska utakmica izmedju omladinaca FK Ozren i Reprezentacije opstinske lige, fudbalera do 19 godina starosti.\nU prijatnom nadmetanju utakmica je zavrsena neresenim rezultatom, 2:2. Golove su postigli, Gligorijevic dva za Ozren i Prvulovic, takodje dva za Reprezentaciju opstine. Predsednik uprave FK Ozren, Brana Stojanovic je ispred kluba i opstine Sokobanja za sve igrace Reprezentacije opstine obezbedio primerke knjige "Prvi medju najboljima" autora Stojana Popovica, velikog zaljubljenika fudbala, iz Zajecara. Pocetni udarac utakmice izveo je predsednik opstine Sokobanja, Milisa Dinic.


PROPISI.com | BEZBEDNOST U SAOBRAĆAJU\nNa bezbednosti dece u saobraćaju moraju raditi svi\nMinistar unutrašnjih poslova u Vladi Republike Srbije Aleksandar Vulin izjavio je danas da je bezbednost dece u saobraćaju obaveza svih odraslih i da ne postoji opravdanje za nepoštovanje saobraćajnih propisa.\nVulin, koji je u Osnovnoj školi „Despot Stefan Lazarević“ prisustvovao predstavi edukativnog karaktera "Pažljivkova pravila u saobraćaju", koju organizuje Agencije za bezbednost saobraćaja, istakao je da je bezbednost dece u saobraćaju, za razliku od mnogih drugih životnih stvari, nešto na šta svako od nas može da utiče.\nNema opravdanja da žurite pored škole, da ne poštujete crveno svetlo ili ne koristite sigurnosni pojas, nema opravdanja da zanemarite bezbednost naše dece, naglasio je ministar.\nPrema njegovim rečima, prošle godine u Srbiji je u saobraćaju stradalo približno 500 ljudi, pri čemu je više od polovine tih tragedija moglo da bude izbegnuto, uz sporiju vožnju i upotrebu sigurnosnog pojasa.\nTrenutak nepažnje može dovesti do toga da uništite svoj i tuđe živote, upozorio je Vulin, pri čemu je pohvalio posvećen rad nastavnika u školama po pitanju edukacije dece u vezi sa bezbednim ponašanjem u saobraćaju.\nDirektor Agencije za bezbednost saobraćaja Duško Pešić ukazao je na to da je svako treće dete, koje je kao pešak izgubilo život u saobraćaju, stradalo na pešačkom prelazu, što pokazuje da vozači nemaju svest o opasnosti i rizicima brze vožnje i nepoštovanja saobraćajnih propisa.\nBezbednost dece je prioritet u radu Agencije za bezbednost saobraćaja, a ključnu ulogu u saobraćajnom obrazovanju i vaspitanju imaju porodica, predškolske ustanove, škole i svi drugi subjekti koji kreiraju sistem bezbednog okruženja, rekao je Pešić.\nOn je naveo da u obrazovnom sistemu ima prostora za proširenje edukacije dece o saobraćaju, saobraćajnim rizicima i opasnostima, što je ta agencija prepoznala i napravila knjigu „Pažljivkova pravila u saobraćaju“.\nDirektor Agencije je ukazao na to da je knjiga, koju prate i adekvatna bojanka i aplikacija, besplatna i da je urađena na jezicima nacionalnih manjina kako bi bila dostupna svoj deci.\nDirektorka OŠ „Despot Stefan Lazarević“ Zorica Zdravković Jovanović istakla je da je prioritet škole bezbednost učenika, nastavnika i imovine škole.\nOna je rekla da ta škola organizuje niz edukacija za učenike kroz različite vrste tribina na temu bezbednosti, pri čemu je izrazila zahvalnost Agenciji za bezbednost saobraćaja na dugogodišnjoj dobroj saradnji i donaciji poligona za simulaciju situacija u saobraćaju.


Početna/Software/Cyber Security Month: Kako ostati bezbedan u online svetu\nAko ste nedavno posetili početnu stranicu pretraživača Google, možda ste primetili malu poruku da je oktobar „Mesec sajber bezbednosti”, kao i obaveštenje da možete uraditi „brzu proveru sigurnosti”.\nKampanja za podizanje svesti je počela u SAD-u 2004. godine, a nakon 2012. godine se proširila i na teritoriju Evropske unije. Ideja je da se promovišu pitanja vezana za sajber bezbednost i vrši edukacija javnosti o opasnostima od online napada.\nSajber bezbednost je ugrožena oblast poslednjih godina. U izveštaju Svetskog ekonomskog foruma o globalnim rizicima 2018. godine, stoji da će sajber napadi postati treći glavni uzrok globalnih poremećaja u narednih pet godina, odmah iza prirodnih katastrofa i vremenskih nepogoda.\nU cilju zaštite od takvih pojava, potrebno je podsticati preduzetnike i pojedince da povećaju svoju svest o potencijalnim rizicima, kako bi poboljšali svoju bezbednost.\nKako izvršiti Google bezbednosnu proveru\nProvera se može izvršiti prilikom posete stranici Google pretrage, prateći link na dnu ili jednostavno klikom ovde. Ovaj test obuhvata analiziranje problema u okviru četiri odvojenih odeljaka: „vaši uređaji”, „nedavni sigurnosni događaji”, „prijavljivanje i oporavak” i „pristup trećim stranama”. Kroz ove sekcije korisnici Google naloga će biti obavešteni o bilo kojoj neobičnoj aktivnosti, kao što su prijavljivanje sa novih uređaja ili promena postavki osetljivih naloga. Google, takođe, podstiče korisnike da uklone stare uređaje sa pristupom njihovom nalogu ako ih ne koriste duži vremenski period.\nKo se sve bavi podizanjem svesti o sajber bezbednosti?\nBrojne kompanije i organizacije učestovale su u kampanjama podizanja svesti koje su organizovane u Evropi i SAD-u. Better Business biro u Sjedinjenim Američkim Državama nudi brojne savete o tome kako da korisnici ostanu bezbedni svakog meseca. Oni smatraju da je prvenstveno neophodno izbegavati sumnjive linkove i priloge, zatim savetuju da se držimo pouzdanih web stranica, vodimo računa o jačini lozinki i da redovno ažuriramo softver za bezbednost na računarima i drugim uređajima.\nEksperti za bezbednost su takođe izdali svoja upozorenja o bezbednosti u sajber svetu. Jake Moore iz firme koja proizvodi antivirus ESET, pohvalio je inicijativu kompanije Google.\n„Izgleda da i dalje postoji ogroman nedostatak znanja i potpunog razumevanje problema koji se mogu desiti na internetu, tako da je svaka pomoć i podrška odlična. Štaviše, kada Google pokrene neku akciju, ona obično jako brzo to dođe do velikog broja ljudi”, rekao je Moore za Business Computing World.\nbezbednost Google provera


Turski ambasador posjetio Živinice - Živinice Čaršija\nTurski ambasador posjetio Živinice\nObjavljeno mar 12, 2015\nCihad Erginay, ambasador Republike Turske u Bosni i Hercegovini danas je u Osnovnoj školi ”Lukavac Grad˝ u Lukavcu svečano otvorio “Kutak turskog jezika”. Ranije tokom dana, ambasador Erginay u prisustvu delegacije u kojoj su bili i predstavnici Kulturnog centra “Yunus Emre” iz Sarajeva, boravio je u Kladnju i na području općine Živinice.\nU OŠ “Lukavac Grad” dio učenika koji su izrazili želju da kao drugi strani jezik uče turski jezik. Povodom otvaranja kabineta, učenici ove škole predstavili su se bogatim kulturno-zabavnim programom, a istaknuto je da uvođenje turskog jezika u nastavu predstavlja produbljenje odnosa između naroda Turske i Bosne i Hercegovine. Opremanje kabineta finansirao je Umut Bariš Donmez, generalni direktor “Sisecam Sode” u Lukavcu.\nU kladanjskom naselju Brateljevići ambasador Erginay je obišao most koji je porušen usljed prošlogodišnjih vremenskih nepogoda.\n“Zahvaljujem se na toploj dobrodošlici i mnogobrojnim ljudima koji su me dočekali. Ovo je moja prva službena posjeta Kladnju kroz koji sam prolazio više puta i primijetio veliko prirodno bogatstvo”, izjavio je ambasador Erginay i dodao da će se saradnja nastaviti, jer su u toku određeni projekti koji bi se u skorije vrijeme trebali realizovati u ovoj općini.\nJusuf Čavkunović, načelnik Kladnja zahvalio se na pomoći i finansiranju ponovne izgradnje mosta u Brateljevićima koji je, u iznosu od 120.000 km, finansirala Vlada Republike Turske.\nU živiničkom naselju Džabari upriličena je posjeta zgradi budućeg muzeja, koji se nalazi u neposrednoj blizini džamije, koja je jedna od najstarijih na području Tuzlanskog kantona.\n“Impresionira me ovo mjesto, a džamija u Džabarima zbog svog izgleda zaslužuje posebnu pažnju. Ovaj objekat muzejskog karaktera obnovila je TIKA i bit će u funkciji predstavljanja kulturno-historijskog blaga s ovog područja”, rekao je ambasador Erginay, dok su mu džematlije pokazivale knjige iz osmanskog perioda.\nAsim Aljić, načelnik Živinica najavio je da Vlada Republike Turske također finansira i izgradnju mosta u Donjoj Višći, koji je porušen usljed poplava, a čija će obnova koštati 170.000 km.\nAmbasador Erginay službenu posjetu Tuzlanskom kantonu nastavlja sutra, kada će se s predstavnicima lokalne vlasti susresti u zgradi Grada Tuzle.


Dodelom nagrada zatvoren “Bašta fest“ u Bajinoj bašti – 24sata online\nDodelom nagrada zatvoren “Bašta fest“ u Bajinoj bašti\nMeđunarodni festival kratkog igranog filma “Bašta Fest” u Bajinoj Bašti zatvoren je sinoć dodelom nagrada u parku “Borići”, uz projekciju dugometražnog filma “Lihvar” Nemanje Ćeranića i muzičkog ostvarenja “Buč Kesidi: Euforija uživo” Davida Jovanovića.\nŽiri koji je radio u sledećem sastavu – Branka Katić, glumica, Ivan Bakrač, reditelj iz Crne Gore i Asja Krsmanović, dramaturškinja i selektorka Sarajevo film festivala, doneo je odluku da nagrada “Zlatna imaginacija” za najbolji film festivalabude dodeljena ostvarenju “Marlon Brando” holandskog reditelja Vinsenta Tilanusa.\nNagradu za najbolju mušku ulogu “Zlatna interpretacija” poneo je glumac Igor Benčina, za ulogu Dušana, u poznatom kratkom filmu “Poslednja slika o ocu” Stefana Ðorđevića.\nIgor Benčina je u poslednjem periodu izuzetno tražen glumac u TV serijama – “Žigosani u reketu”, “Pet”, “Grupa”, film i mini serija “Ime naroda”, uskoro takođe izlazi film i mini serijal “Zlatni dečko”, dok je međunarodnu reputaciju stekao sa britanskom mini serijom “Poslednji panteri” (2015-2016).\nOve godine dodeljene su dve nagrade za najbolju žensku ulogu “Zlatna interpretacija” – Jeleni Stupljanin za ulogu Jovane i Aniti Ognjanović za rolu Sare u filmu “Sve kako treba” Nikole Stojanovića, dok je specijalnu nagradu za najbolji scenario osvojila Nađa Petrović, za isti film.\nSpecijalna nagrada za uloge u ostvarenjima “Matura” i “Ludi” otišle su u ruke glumcu Pavlu Čemerikiću.\nTokom tri festivalska dana publika i žiri su imali priliku da pogledaju 30 filmova iz 21 zemlje.\nŽiri mladih u sastavu Tijana Spasojević, Nemanja Jovanović, Vanja Jevtić za najbolji film izabrao je “Crveno vino” kanadskog režisera Santiaga Menginia.\nDirektor fotografije Mikša Anđelić odlučivao je o regionalnoj nagradi za najbolju kameru, i tako je “Zlatnu vizualizaciju” osvojila Milica Cvetković za spomenut film “Ludi” Luke Mihailovića.\nOve godine održan je drugi po redu “Bašta Pitć”, za razvoj budućih filmova, i odabran je projekat “Cvat” mlade rediteljke Tamare Broćić.\nKomisija je radila u sastavu – umetnička direktorka festivala Maja Šuša i mentori radionice reditelj Raško Miljković i producent Milan Stojanović.\nTagovi: Bajina BaštaMeđunarodni festival kratkog igranog filma “Bašta Fest”\nOd sutra prijava nove vaučere za odmor u Srbiji\nMali otkrio kada vakcinisani dobijaju po 3.000\nŠENG-ČI UNOSI NOVU ENERGIJU U MARVELOV SVET – U BIOSKOPIMA OD 2. SEPTEMBRA (FOTO/VIDEO)